Skladištenje nameštaja - Toro Box\nNaslovna / Mini skladišta / Skladištenje nameštaja\nNajveći volumen u svakom životnom prostoru zauzima nameštaj. Tradicionalno, u našim domaćinstvima nameštaj je masivan, kabast i napravljen tako da se retko pomera ili menja.\nOdređene životne situacije i događaji, međutim, dovode do potrebe da se on na duže ili kraće vreme uskladišti na suvom, čistom i sigurnom mestu, odakle će moći da bude transportovan na pravo odredište onda kada se za to steknu uslovi.\nSigurni, individualni boksovi za čuvanje nameštaja\nOptimalan koncept skladištenja nameštaja predstavlja rentiranje naših Toro Box mini skladišta za privatna lica koji podrazumeva iznajmljivanje manjih skladišnih boksova na mesečnoj bazi, bez obaveze ugovaranja na dugi vremenski rok.\nNeke od prednosti koje naš koncept ima u odnosu na klasičan magacin su:\nNameštaju uskladištenom u box možete da pristupate isključivo vi i lica koja ovlastite,\nMožete mu pristupiti u bilo koje vreme koje vam odgovara,\nSkladišni prostor kojim raspolažete ne delite ni sa kim drugim.\nToro Box skladišni boxevi\nSva naša mini skladišta su višestruko obezbeđena protivpožarnim i alarmnim sistemima protiv provale, reflektorima, CCTV kamerama za video nadzor, kao i stalnom čuvarskom službom, a u potpunosti su zaštićeni od prodora vode, glodara i drugih štetočina.\nRazlozi za uskladištenje nameštaja\nNaša skladišta poštedeće vas ovakvih scena\nRazlozi zbog kojih vam može zatrebati poseban dodatni skladišni prostor za nameštaj su različiti, ali za sve njih je zajedničko da u određenom vremenskom periodu (bio to sat, dan ili mesec) sa njim jednostavno nemate gde ili bi njegovo privremeno odlaganje na alternativnu lokaciju bilo neisplativo, naporno ili naprosto neizvodivo.\nZamena nekretnine za manju ili veću\nRenoviranje ili adaptacija nekretnine\nTemeljno čišćenje, dezinfekcija, dezinsekcija\nIseljenje u drugo mesto ili van zemlje\nPreseljenje, zamena nekretnina\nSelidba je najčešći povod kada vam nameštaj predstavlja veliki teret. Osim što ga treba rasklopiti i nanovo montirati na novoj lokaciji, često momenti iseljenja i useljenja nisu u vremenskom skladu. Dešava se da protekne i više meseci između dana u kojem ste morali da napustite dotadašnji životni prostor i trenutka kada novi prostor bude spreman za postavljanje nameštaja.\nTorobox pruža usluge u vezi sa selidbom, pakovanjem i transportom nameštaja\nSličan scenario može da vas očekuje i prilikom kupovine ili razmene nekretnina, naročito u slučaju zamene većeg stana za manji, kada se javlja “višak” nameštaja kog ne želite da se odreknete ili za koga planirate naknadnu prodaju po određenoj ceni.\nRenoviranje, adaptacija stana ili kuće, čišćenje, dezinsekcija\nIznošenje nameštaja van stana je uslov za njegovo efikasno preuređenje\nTemeljno renoviranje stana iz ličnih ili poslovnih razloga efikasnije je i brže ukoliko se nameštaj izmesti na drugu privremenu lokaciju, a nekad je taj potez i neophodan. Adaptacija nekretnine je poseban izazov u slučaju kada se ujedno bavite i nekim poslom od kuće jer se tada često vrši i zamena kancelarijskog nameštaja.\nDetaljno čišćenje ili dezinfekcija prostora su takođe situacije koje se redovno javljaju u slučajevima njegove prenamene ili renoviranja i tada držanje nameštaja na lokaciji otežava, usporava i umanjuje kvalitet tih radova.\nNasleđivanje i privremeno iseljavanje\nUkoliko ste nasledili vredan, stilski ili nameštaj za koga ste sentimentalno vezani i ne želite da ga prodate ili odbacite, a nemate prostor gde da ga stavite, možete ga uskladištiti u našem boxu.\nŽivot može navesti vas i vašu porodicu da odete iz Beograda u drugi grad u zemlji ili van nje. I u toj situaciji, odlaganje i čuvanje nameštaja u našim jedinicama je pravi potez kojim dodatno štitite vašu imovinu od propadanja, vlage, krađe, požara ili nezgode poput kvara na instalacijama.\nFleksibilnost i cene najma\nCena skladištenja nameštaja je izuzetno povoljna, a maksimalna fleksibilnost je obezbeđena mogušćnošću dogovora o zakupu na različite vremenske periode, od veoma kratkih do dužih.\nKome su namenjena naša skladišta nameštaja?\nSpisak životnih okolnosti u kojima vam je neophodan dodatni prostor za privremeno odlaganje i čuvanje nameštaja je, videli smo, dugačak. Zajedničko za sve njih je da se rentiranjem individualnih boksova za njegovo skladištenje problem rešava na efikasan, elegantan i cenovno optimalan način.\nOsim što nudimo naša individualna skladišta, slobodno nam se obratite i za dodatne usluge u vezi sa selidbom, pakovanjem i transportom nameštaja: demontažu nameštaja, pakovanje, prevoz od i do skladišta, pravljenje popisne liste i druge.\nPored nameštaja, u naše boxove možete uskladištiti razne druge, međusobno veoma različite stvari. Više informacija možete naći na našoj stranici Skladištenje stvari.


Višković: Republički štab korigovaće pojedine zaključke u skladu sa situacijom | Argumenti\nNaslovna Srpska Višković: Republički štab korigovaće pojedine zaključke u skladu sa situacijom\nPredsjednik Vlade Republike Srpske Radovan Višković danas je u telefonskom razgovoru upoznao načelnike pojedinih opština o tome da će Republički štab za vanredne situacije korigovati određene zaključke u skladu sa trenutnom situacijom u Srpskoj izazvanoj širenjem virusa korona.\nVišković je danas sa načelnicima opština Višegrad, Nevesinje, Kozarska Dubica, Novi Grad, Kostajnica, Srbac, Šipovo, Jezero, Bratunac, Vlasenica, Lopare i Ugljevik razgovarao o trenutnoj epidemiološkoj situaciji, poštivanju mjera Republičkog štaba za vanredne situacije i opštinskih štabova, te snabdjevenosti životnim namirnicama u tim lokalnim zajednicama.\nKonstatovano je da u ovim opštinama nema zastoja u dostavi životnih namirnica, te je apelovano na građane da budu odgovorni i da se dosljedno pridržavaju svih mjera zaštite od virusa korona, propisanih od nadležnih institucija, saopšteno je iz Biroa Vlade Srpske za odnose sa javnošću.\nVišković je, kako se navodi, svakodnevno u kontaktu sa predstavnicima vlasti u lokalnim zajednicama u Republici Srpskoj s ciljem pružanja pomoći i što bržeg prevazilaženja trenutne situacije izazvane virusom korona.\nVišković je telefonski razgovarao i sa predstavnicima uprava preduzeća “Mlijekoprodukt” iz Kozarske Dubice i Mljekare “Pađeni” iz Bileće, te je konstatovano da se u ovim preduzećima poštuju sve propisane mjere zaštite, da se proizvodnja odvija nesmetano i da nema poteškoća prilikom plasmana proizvoda na tržište.


VOGOŠĆA Slavlje im skočilo na nos\nGrađane su pozvali na punu saradnju sa policijom Kantona Sarajevo\nVOGOŠĆA Sila udarila u glavu: Organizirali svadbu u vrijeme koronavirusa, ispalili 71 metak pa ih policija ekspresno pohapsila\nPolicija uhapsila svatove\nSarajevska policija danas je uhapsila tri osobe na svadbi, nakon što je prijavljeno da je došlo da upotrebe oružja na lokalitetu ulice Miholjići u Vogošći.\n- Odmah po dojavi na navedeni lokalitet upućeno je više patrola policijskih službenika koji su potvrdili da je prijava osnovana, te da se radi o svadbenom okupljanju, iako su ranije od strane nadležnih organa donesene naredbe i preporuke kojima se zabranjuju okupljanja s ciljem prevencije širenja koronavirusa - saopćeno je iz MUP-a KS.\nUhapšeni su zadržani u prostorijama MUP-a KS.\n28.03.2020 u 21:13\n- Na osnovu usmene naredbe dežurnog sudije Općinskog suda u Sarajevu izvršen je pretres jednog vozila u kojem je pronađen jedan pištolj, a potom i jedne kuće u kojoj je, takođe, nađen jedan pištolj, koji se, kao dokazi, dovode u vezu sa izvršenjem opisanih krivičnih djela. Policijski službenici nastavljaju dalji rad na dokumentovanju izvršenih krivičnih djela - naveli su iz MUP-a KS.\n28.03.2020 u 21:38\nPolicija je upozorila sve one koji se u ovoj situaciji uzrokovanoj pandemijom koronavirusa ponašaju neodgovorno i ne poštuju naredbe nadležnih organa, da će biti sankcionirani u skladu sa zakonom, pogotovo ukoliko svojim ponašanjem dodatno uznemiruju javnost, kao što je to bio slučaj danas, gdje su, osim okupljanjem, dodatno i upotrebom oružja, izazvali nepotrebnu opasnost po građane koji žive na ovom lokalitetu.\nGrađane su pozvali na punu saradnju sa policijom Kantona Sarajevo, te da policiji prijavljuju eventualna saznanja o okupljanjima na području Kantona Sarajevo, kao i druga saznanja od interesa za opću sigurnost građana i njihove imovine.\n28.03.2020 u 20:26\nKoronavirus Covid-19 Policija MUP KS


Migranti stižu iz Makedonije, Bugarske, ali i avionom iz Irana - Izazov\nRadio-televizija Srbije 16. jula 2019. 14:46\nU Srbiju je tokom prošle godine u svakom trenutku boravilo između 3.000 i 4.000 izbeglica, tražilaca azila i migranata. U graničnim delovima sa Mađarskom, Hrvatskom, Rumunijom, ali i BiH bilo je 990 incidenata navedeno je u publikaciji "Između zatvorenih granica 2018".\n"Više od 52 odsto novopridošlih stranaca izjavilo je da su svoje države porekla napustili zbog progona i oružanih sukoba, a više od 60 odsto da bi voleli da stignu dalje do EU država", navedeno je u publikaciji.\nMigrantska ruta preko BiH posebno je intenzivirana u proleće 2018. godine, a prema procenama Međunarodne agencije IOM u Bosnu je tokom prošle godine ušlo 23.000 migranata, a čak 80 odsto iz pravca Srbije.\nPredstavnica Centra za kriznu politiku i reagovanje Maja Dragojević navodi da je ruta preko BiH posebno opasna jer migranti na razne načine pokušavaju da pređu Drinu i navodi da se tokom prošle godine 12 ljudi udavilo u reci.\nPovećan je i broj maloletnika koji sami putuju, a Dragojević kaže da je od jula do septembra u Srbiju ušlo više maloletnika nego tokom cele 2017. godine. Maloletnici su najčešće uzrasta od 14. do 17. godina.\nTokom cele 2018. godine registrovano je 2.800 stranih maloletnika koji putuju bez pratnje roditelja.\nNevladine organizacije Humanitarni centar za integraciju i toleranciju i Centar za kriznu politiku i reagovanje, koji su radili pooublikaciju uputili su tokom prošle godine centrima za socijani rad više od 2.000 dece izbeglica i migranata koji putuju sami, kako bi bili adekvatno zbrinuti.\nZabeležen je i povratak u Srbiju najmanje 45 tražilaca azila kojima je zahtev bio odbijen u Mađarskoj, nakon sprovedene admisije iz Srbije, a zabeleženo je proterivanje iz Mađarske stranaca koji nikada pre nisu bili u Srbiji – 68 osoba.\nŠef predstavništva UNHCR-a Srbija Hans Fridrih Šoder kaže da su u Srbiji poboljšani uslovi na prijemu migranata, da je globalni problem to što maloletnici putuju sami.\nZatvaranjem granica, kako je rekao, ohrabruju se krijumčari, te Šoder naglašava da UNHCR podržava države da sklapaju bilateralne sporazume i da međusobno sarađuju.\nPredstavnica Komeserijata za izbeglice Jelena Šurlan navodi da je trenutno u Srbiji 2.858 migranata i da je za njih naša zemlja tranzit do EU.\nSrbija je, kako kaže, obezbedila deci migrantima da idu u osnovnu i srednju školu, kao i da je njihova integracija veliki izazov kao i svuda u svetu.\nNapominje da se radi i dobrovoljni povratak u zemlje porekla i da je bilo 287 takvih povrataka.\nVučić posle predstavljanja novih helikoptera: Oni su čuvari naše…\n„Niko ne zna da li to Časlavovo telo, teško nam je da čitamo da…


U Srbiji svakog dana na posao ide 35.000 penzionera – RTV SUNCE Arandjelovac\nHome » Aranđelovac » U Srbiji svakog dana na posao ide 35.000 penzionera\nNa osnovu broja zahteva za ponovni obračun penzije nakon dodatnog osiguranja, može se zaključiti da je u svakom momentu oko dva odsto ukupnog broja penzionera ponovo uključeno u obavezno osiguranje, navode iz PIO fonda za „Blic Biznis“. To praktično znači da oko 35.000 penzionera aktivno radi od oko 1,7 miliona koliko ih trenutno živi u Srbiji. Pritom, najčešće rade u obezbeđenju, građevinarstvu, na edukaciji mladih ali i spremanju i održavanju tuđih domaćinstava… Neretko postoje i oni koji pokrenu sopstveni biznis.\nKako je „Blic“ već pisao, propisima je predviđeno da penzioneri nisu dužni da nakon ponovnog zapošljavanja obaveste PIO o svom radu i sticanju svojstva osiguranika, jer poslodavac koji ih radno angažuje po bilo kom osnovu već ima obavezu da podnese prijavu na osiguranje i da im uplaćuje doprinose, kao što to čini i za ostale zaposlene.\nIpak, od januara ove godine broj zaposlenih penzionera se naglo povećao, a zanimljivo je da su penzioneri-radnici postali traženi u gotovo svim delatnostima i na skoro svim pozicijama – od lekara, farmaceuta, kuvara, menadžera, građevinara, profesora, vozača, inženjera.\nPrethodna: Vlada Srbije odlučila da otpiše dug za đubrivo zbog suše\nSledeća: RTV SUNCE – OŠ MIČ Probni završni ispit


Web stranica Vlade TK - Direkcija za regionalne ceste TK potpisala ugovore sa komercijalnim bankama\nVlada Tuzlanskog kantona za ovogodišnja ulaganja u infrastrukturu, uključujući i ova kreditna sredstva, predvidjela je iznos veći od 26 miliona KM.\nDirekcija za regionalne ceste uspješno je okončala proces javnih nabavki. Time su stvoreni preduslovi za sklapanje povoljnih kreditnih linija u ukupnom iznosu od 19 miliona i 100 hiljada KM. Ugovori su potpisani sa tri komercijalne banke: Unicredit, Intesa San Paolo i Union bankom.\nZa početak izvođenja radova potrebno je pričekati saglasnost Vlade i Skupštine Tulanskog kantona na Plan utroška sredstava na regionalnim cestama. Taj bi posao mogao biti okončan u naredne dvije sedmice, predviđaju u Direkciji. Kvalitetnije regionalne ceste uslov su sigurnosti u prometu, ali i pretpostavka za snažniji privredni razvoj, rečeno je ovom prilikom.


Kako da svakodnevno štedite novac za putovanja? - My Cup of Tea\nKako da svakodnevno štedite novac za putovanja?\n26 Septembar, 2019 1 0\nObično je vreme novogodišnjih praznika ono kada se odlučimo da sebe počastimo nekim mini putovanjem, u kome ćemo uživati i Novu godinu započeti bogatiji za još jedno iskustvo. Zato je sada pravo vreme da počnemo da štedimo i odvajamo pare za neko od naših narednih putovanja, o kome maštamo celog života.\nPostoji nekoliko načina da štedite na svom životnom stilu, svakodnevno, kako biste taj novac iskoristili za neko putovanje, na koje već dugo želite da odete, a mi smo izdvojili neke od najpraktičnijih načina, koji će vam pomoći da uštedite novac i otputujete bilo gde tokom ove jeseni, ili zime.\nŽivimo brzo i često nemamo vremena da sva 3 obroka pojedemo kod kuće, međutim, kad malo razmislite, ručanje u restoranu, ili po obližnjjim pekarama u pauzi za ručak, često je najveći izvor potrošnje na dnevnom nivou, a uz to, nije tako zdravo. Savetujemo da svakodnevno kuvate i spremate obroke koje ćete nositi sa sobom na posao i primetićete koliko vam na dnevnom nivou novca ostaje. Svakodnevno odvojite novac, koji biste inače potrošili na hranu na poslu i stavite ga sa strane, na mesto na kome čuvate novac za putovanja. Naravno, to ne znači da nikad ne možete dopustiti sebi kafu sa prijateljima, ili večeru u restoranu, ali potrudite se da to bude jednom do dva puta mesečno.\n5 načina da uštedite novac tokom putovanja!\nTegla s kovanicama\nOvo zaista zvuči kao izlizan savet, ali ako svakoga dana sve kovanice iz novčanika prebacite u teglu, iznenadićete se, ali kroz nekoliko meseci uštedećete novac, ako ništa drugo, za putnu kartu, ili boravišne takse.\nMinimalistički stil života\nAko ste žena, nemate pojma koliko ćete novca uštedeti, ako u narednih 5 meseci kupite samo ono što vam treba, bez suvišnih krpica, beauty proizvoda, koje ne možete da potrošite u narednih godinu dana, paleti za šminkanje, koje nećete ni otvoriti, jer već imate slične boje. Dakle, ako želite da što pre priuštite sebi neko putovanje, odvojite na mesečnom nivou novac koji inače trošite u šopingu i odložite ga u štednju za putovanje!\nOvo su tri najlakša načina da svakodnevno uštedite po malo i priuštite sebi putovanje o kome već dugo maštate. Putovanja su zaista dragocena iskustva i ne treba ih ostavljati za posle, jer to posle možda neće doći, a vi ćete propustiti priliku da proživite mnoga neverovatna iskustva, koja putovanja sa sobom nose.\n8 Novembar, 2018\nEvo kako da putujete jeftino u dvadesetim godinama


DNS Prijedor: Podrška Gradske uprave lokalnim ustanovama - krucijalna - PrijedorDanas.com - Prijedorski gradski portal\nadmin October 1, 2020 DNS Prijedor: Podrška Gradske uprave lokalnim ustanovama – krucijalna2020-10-01T13:58:28+02:00 Svakodnevno\nČlanovi Gradske organizacije Demokratskog narodnog saveza Prijedor – direktor “Toplane” Zoran Knežević i direktor Dječijeg vrtića “Radost” Gordana Jekić smatraju da je sveobuhvatna podrška Gradske uprave Prijedor krucijalna za realizaciju dosadašnjih i izvjesnost budućih planova ove dva preduzeća, čiji je osnivač grad.\nJekićeva i Knežević su na današnjoj konferenciji za novinare prijedorskog DNS-a osudili pojedine javne ličnosti iz Prijedora koje putem medija stvaraju sliku da u ovom gradu ništa dobro nije urađeno, kao i pojedine javne i privatne medije koji takve navode prenose kao da su činjenice.\nKnežević je rekao da je samo primjer “Toplane” dovoljan za demantovanje takvih navoda, budući da je rekonstrukcija ovog preduzeća, vrijedna 8,6 miliona evra, donijela višestruke koristi gradu i dovela ga na mapu svijetlih primjera prelaska sa mazuta na bio-masu, te da su do sada tri doktorata urađena upravo na ovom projektu, koji služi kao školski primjer drugim lokalnim zajednicama.\n“Prema ocjeni Evropske banke za obnovu i razvoj, ovo je jedan od najboljih projekata koje je kreditirala i, u to vrijeme, najbrže realizovan. Postigao je sve ciljeve – očuvana je cijena griajnja za potrošače, a bila je ugrožena, poboljšan je kvalitet grijanja i prešlo se na 24-časovni režim zargijavanja. Smanjena je i emisija štetnih gasova, a povećan udio obnovljivih izvora energije, sačuvani su djelatnost i radna mjesta i omogućen nastavak rada `Toplane`”, naveo je Knežević.\nOn je naglasio da je dodatni efekat, a o kojem nije bilo dovoljno riječi u javnosti, činjenica da je znatno podignut nivo lokalnih privrednih aktivnosti, budući da se ranije nabavljao mazut, a da se sada bio-masa nabavalja uglavnom u krugu do 50 kilometara udaljenosti od Prijedora.\n“Sada 2,5 miliona KM, koliko po sezoni plaćamo energent, ostaje ovdje na lokalu, bilo da se nabavlja iz javne šumarije, bilo iz privatnog sektora. Uspjeli smo i diversifikovati izvore nabavke i udio koji smo nekada dobijali od `Šuma Republike Srpske` sa 80 odsto svesti na oko 40 odsto, odnosno sada više od 60 odsto biomase nabavljamo od pet-šest privatnih firmi”, naveo je Knežević.\nJekićeva je pozvala političke subjekte i medije da ne zloupotrebljavaju ovu ustanovu i djecu koja je pohađaju, u političke svrhe, podsjetivši na nedavni primjer objavljivanja fotografije građevinskih radova u vrtiću na Urijama, koju je pratio naslov “Šokantno! Ruše se stropovi vrtića u gradu Prijedoru!”, iako je ona dan prije dala izjavu medijima da je riječ o građevinskim radovima.\n“Bez obzira na zlonamjerne objave i uznemirujuće naslove, raduju nas dobre vijesti kao što su nabavka novog vozila za hranu u našoj ustanovi, renoviranje dvije sale u vrtiću u Omarskoj i, posljedično, otvaranje jasličke grupe u tom vrtiću, a posebno najava da će se pokušati naći novac u budžetu grada da boravak u vrtiću bude za roditelje besplatan. Time bi Prijedor bio prvi grad u Republici Srpskoj po najbitnijim i najprioritetnijim ulaganjima – a to su ulaganja u djecu i u porodicu”, naglasila je Jekićeva.\n« Petak – 2. oktobar: Cjelodnevni prekid vodosnabdijevanja u dva prijedorska naselja\nMeđu pet uhapšenih u akciji “Identitet” dva lica iz Prijedora: Osumnjičeni za krađu ličnih podataka »


Poljska nastavlja borbu: Rezolucijom protiv izgradnje „Severnog toka 2“ - 15.06.2021, Sputnik Srbija\nDonji dom parlamenta Poljske je usvojio rezoluciju protiv izgradnje gasovoda „Severni tok 2“, prenosi dopisnik Sputnjika. 15.06.2021, Sputnik Srbija\nPoljski poslanici su svoj proglas zasnovali na poštovanju vrednosti na kojima počiva Evropska unija, kao i na solidarnosti sa Ukrajinom i brizi o stabilnosti i bezbednosti u Evropi, kao i na povećanju otpora pritiscima Rusije.Donji dom parlamenta je pozvao SAD kao svog NATO saveznika da podrže i prošire sankcije protiv organizacija koje učestvuju u izgradnji gasovoda. Podsetimo, projekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. U izgradnji gasovoda učestvuju brojne evropske kompanije.Protiv izgradnje gasovoda „Severni tok 2“ aktivno se bori Ukrajina, koja se plaši da će izgubiti prihode od tranzita ruskog gasa, kao i brojne evropske zemlje, uključujući Poljsku, Letoniju i Litvaniju, a takođe i Sjedinjene Američke Države, koje žele da prodaju svoj tečni prirodni gas u EU.Pročitajte još:\nevropa, svet, vesti, severni tok 2, poljska, nemačka, gasovod, amerika, rusija\n20:24 15.06.2021 (Osveženo: 01:15 26.08.2021)\n© AFP 2022 / ODD ANDERSENCevi gasovoda "Severni tok 2"\n„Donji dom parlamenta Poljske je u znak solidarnosti sa susedima iz Centralne Evrope, zbog straha od ruske ekspanzije, pre svega prema Ukrajini, pozvao Evropsku uniju i njene članice da odbiju bilo kakvu podršku realizaciji gasovoda ‘Severni tok 2’. Apel se pre svega odnosi na Nemačku kao NATO saveznika. Članice se pozivaju i da preduzmu mere za brzo i efikasno zaustavljanje izgradnje“, navodi se u rezoluciji.\nPoljski poslanici su svoj proglas zasnovali na poštovanju vrednosti na kojima počiva Evropska unija, kao i na solidarnosti sa Ukrajinom i brizi o stabilnosti i bezbednosti u Evropi, kao i na povećanju otpora pritiscima Rusije.


Obeleženo 100 godina od formiranja Gvozdenog puka – Nadlanu.com\nObeleženo 100 godina od formiranja Gvozdenog puka\nObjavljeno 8. okt 2012. / 18:32:28\nPROKUPLJE, 8. oktobra 2012. (Beta) - Svečanim defileom vojnih jedinica u prisustvu načelnika Generalštaba Vojske Srbije Ljubiše Dikovića i više hiljada gradjana u Prokuplju je u ponedeljak obeležena stogodišnjica od formiranja legendarnog "Gvozdenog puka", najelitnije vojne jedinice u istoriji Srbije.\n"U slavnoj i bogatoj istoriji Vojske Srbije malo je jedinica kao što je bio Drugi Gvozdeni puk, koji se odlikovao velikim junaštvom i čovekoljubljem utkanim u dušu Topličana koji su ga u najvećem broju sačinjavali", rekao je Diković.\nOn je naglasio da je Srbiji danas, u vreme traženja najbržeg puta za prosperitet, najveći oslonac njena istorija i tradicija.\n"Brisanjem naše tradicije, jezika i kulture obrisali bismo sebe, i to se nikad ne sme dogoditi, jer samo kroz poštovanje slavnih nam predaka i slavne istorije pronaći ćemo pravi put dostojan naroda Srbije", naglasio je Diković.\nNa svečanosti su govorili i komandant Treće brigade kopnene vojske koja nastavlja tradicije "Drugog gvozdenog puka" general Velimir Glišović i predsednik opštine Prokuplje Ljubiša Djurković.\nPrisutni gradjani videli su egzercir počasnog voda Garde Vojske Srbije, kao i defile jedinice pešadije i konjice vojnika koji su nosili uniforme Drugog Gvozdenog puka i repliku njihove zastave, najodlikovanije zastave u istoriji srpskog vojevanja.\nDrugi Gvozdeni puk formiran je u Balkanskim ratovima 1912. godine u Prokuplju i u njegovom sastavu bilo je 20.000 Topličana.


Zvanična poseta pomoćnika ministra za savremeno stvaralaštvo i tehničke izmene u radu ULUS-a – ULUS\nZvanična poseta pomoćnika ministra za savremeno stvaralaštvo i tehničke izmene u radu ULUS-a\nZVANIČNA POSETA POMOĆNIKA MINISTRA ZA SAVREMENO STVARALAŠTVO\nRADOVANA JOKIĆA UMETNIČKOM PAVILJONU CVIJETA ZUZORIĆ I TEHNIČKE IZMENE U RADU ULUS-A\nSedište udruženja likovnih umetnika Srbije juče, 11. marta je posetio pomoćnik ministra za savremeno stvaralaštvo i kreativne industrije Radovan Jokić da bi se lično upozno sa posledicama požara koji se dogodio u kancelariji Sekretarijata u Umetničkom paviljona Cvijeta Zuzorić.\nOvom prilikom konstatovano je da je za saniranje posledica požara i omogućavanje kontinuiteta rada Udruženja neophodna pomoć i saradnja sa nadležnim institucijama – Ministarstvom kulture i Upravom Grada Beograda i u najskorijem roku očekuje se sastanak sa njihovim predstavnicima.\nIstog dana uvidom ovlašćenih stručnih lica utvrđeno je da usled generalno lošeg stanja elektroinstalacija i dodatnog oštećenja prouzrokovanog požarom rad kancelarije, kao i program planiran za Paviljon Cvijeta Zuzorić neće moći da se realizuje u ovom prostoru do daljnjeg.\nStoga, obaveštavamo sve članove ULUS-a, da će u narednom periodu kancelarijski prostor biti privremeno smešten u prostor Galerije ULUS (ULUS INFO Centar), Knez Mihailova 37.\nStručna služba će rad sa članstvom u ovom prostoru otpočeti u ponedeljka 15. marta 2021. godine i radiće svakim radnim danom od 9-17 časova.\nTakođe, izložbeni prostor UP „Cvijeta Zuzorić“ će do tehničkog osposobljavanja zgrade biti zatvoren, a Uprava i članovi Udruženja preduzimaju sve neophodne korake za privođenje objekta nameni i pronalaženje alternativnih prostora u kojima bi se program Paviljona mogao realizovati.\nKategorija: Saopštenja i informacije 12. марта 2021.\nPRETHODNAPrevious post:Obaveštenje umetnicima o preuzimanju radova sa izložbe Slikarke sekcije „Pogled u neočekivano“.SLEDEĆANext post:O uslovima rada u umetnosti / Prezentacija istraživanja i diskusija


Četvrtak, 2. mart 2006.\nSazvane Prva i Druga sednica Prvog redovnog zasedanja Narodne skupštine Republike Srbije u 2006.godini\nPredsednik Narodne skupštine Republike Srbije Predrag Marković sazvao je dve sednice Prvog redovnog zasedanja Narodne skupštine Republike Srbije u 2006. godini.\nPonedeljak, 20. februar 2006.\nSazvano Prvo vanredno zasedanje Narodne skupštine Republike Srbije u 2006. godini\nPredsednik Narodne skupštine Predrag Marković sazvao je Prvo vanredno zasedanje Narodne skupštine Republike Srbije u 2006. godini za ponedeljak, 27. februar 2006. godine, sa početkom u 12 časova.\nPetak, 17. februar 2006.\nDogovor o datumu održavanja vanredne sednice Narodne skupštine\nPredsednik Narodne skupštine Republike Srbije Predrag Marković zakazao je sastanak sa svim predsednicima poslaničkih grupa za ponedeljak, 20. februar 2006. godine u 12:00 časova.\nPonedeljak, 30. januar 2006.\nSeminar „Bezbednosna arhitektura Evropske unije – pogled iz Srbije i Crne Gore“\nU Narodnoj skupštini Republike Srbije održan je seminar „Bezbednosna arhitektura Evropske unije – pogled iz Srbije i Crne Gore“ u organizaciji Centra za civilno-vojne odnose.\nSreda, 4. januar 2006.\nOtvoreno Odeljenje za usklađivanje propisa Narodne skupštine\nDanas je u Narodnoj skupštini Republike Srbije svečano otvoreno Odeljenje za usklađivanje propisa sa zakonodavstvom Evropske unije i preporukama Saveta Evrope.\nNovoizabrane sudije, javni tužioci i zamenici javnih tužilaca položili zakletvu pred predsednikom Skupštine\nSudije, javni tužioci i zamenici javnih tužilaca, koje je Narodna skupština Republike Srbije izabrala na Četvrtoj, Osmoj i Devetoj sednici Drugog redovnog zasedanja u 2005. godini, položili su danas zakletvu pred predsednikom Narodne skupštine Predragom Markovićem.\nPetak, 16. decembar 2005.\nPredstavljanje knjige «Običajno međunarodno pravo»\nU Narodnoj skupštini je 16. decembra, u organizaciji Odbora za evropske integracije i Delegacije Međunarodnog crvenog krsta, predstavljena knjiga «Običajno međunarodno pravo» Žan Mari Henkerts i Luiz Dosvald Bek.\nČetvrtak, 15. decembar 2005.\nSazvana Deseta sednica Drugog redovnog zasedanja Narodne skupštine u 2005. godini\nPredsednik Narodne skupštine Republike Srbije Predrag Marković sazvao je Desetu sednicu Drugog redovnog zasedanja Narodne skupštine Republike Srbije u 2005. godini za četvrtak, 22. decembar 2005. godine, sa početkom u 12,00 časova.\nSazvana Deveta sednica Drugog redovnog zasedanja u 2005. godini\nPredsednik Narodne skupštine Predrag Marković sazvao je Devetu sednicu Drugog redovnog zasedanja za 22. decembar sa početkom u 11,00 časova.\nSazvana Osma sednica Drugog redovnog zasedanja Narodne skupštine Republike Srbije u 2005. godini\nPredsednik Narodne skupštine Republike Srbije Predrag Marković sazvao je Osmu sednicu Drugog redovnog zasedanja Narodne skupštine Republike Srbije u 2005. godini za četvrtak, 8. decembar, sa početkom u 11 časova.


Sastanak u Ministarstvu prosvjete povodom programa elementarnog funkcionalnog opismenjavanja za Rome | Romski Savjet\nSastanak u Ministarstvu prosvjete povodom programa elementarnog funkcionalnog opismenjavanja za Rome\nRomski savjet je inicirao sastanak sa predstavnicima Ministarstva prosvjete u vezi sa problemima u realizaciji programa elementarnog funkcionalnog opismenjavanja za Rome koji se sprovodi u osnovnoj školi “ Marko Miljanov” u Podgorici.\nNaime, Savjet je od Centra za socijalni rad Podgorica dobio spisak od 14 djece iz romske populacije koja nikada nijesu išla u školu, kako bi se pronašao način da se uključe u obrazovanje. Jedina mogućnost za ovu djecu, s obzirom da su godinama prerasli redovno školovanje, je da pohađaju program elementarnog funkcionalnog opismenjavanja kojim po skraćenom programu završavaju osnovnu školu. Taj program je moguće završiti u osnovnoj školi „Marko Miljanov“ koja je provajder obrazovanja odraslih.\nSekretarka Romskog savjeta Ana Popović, istakla je da se u realizaciji programa javio problem iz razloga što osim ovo 14-oro djece u program treba da se uključi još petoro koji su prethodno završili prvu ciklus opismenjavanja (od prvog do trećeg razreda) i još desetoro djece koji su se u školu prijavili sami. Grupa dakle, kako je rekla, treba da broji ukupno 28 učenika/ca. Predstavnici Savjeta, ispričala je Popović, obavili su razgovor sa direktoricom škole u kojem su informisani da škola može da podmiri potrebe organizovanja nastave samo za grupu od desetak učenika/ca, a da bi za rad sa ostalim učenicima trebalo angažovati još jednu učiteljicu. Osim toga, za ovako veliku grupu neophodno je organizovati i prevoz kao i podršku medijatora koji bi se starao da djeca redovno dolaze u školu i brinuo o njima u period između škole i prevoza.\nSve ove troškove, škola, kako je saopštila direktorica, ne može sama da finansira. Osim škole, Savjet je komucirao i sa direktorom Centra za stručno obrazovanje g. Duškom Rajkovićem, institucije koja je nadležna za programe opismenjavanja. Gospodin Rajković saopštio je da ni oni nemaju mogućnosti da izdvoje sredstva I da su sva raspoloživa sredstva za ove svrhe već uputili školi. On je u razgovoru sa predstavnikom Savjeta takođe saopštio da ne postoji mogućnost da sredsta eventualno prebaci iz neke druge budžetske linije. Direktor Rajković je uputio Savjet na Ministarstvo prosvjete kako bi se iznašlo rješenje za problem opismenjavanja romske djece.\nDakle, organizacija programa elementarnog funkcionalnog opismenjavanja dovedena je u pitanje jer za to nema finansijskihj sredstva.\nMilica Pajović, iz Ministarstva prosvjete kazala je da shvata težinu problema i da je ministarstvo takođe zainteresovano za rješenje ovog problema, ali da ne postoje zakonske mogućnosti da ovaj resor obezbijedi sredtva za realizaciju programa. Ona je kazala da treba komunicirati sa Centrom za stručno obrazovanje jer je ono zaduženo za finansiranje programa opismenjavanja. Iz Ministarstva su kazali da će prenijeti problem svojim nadređenima nakon čega će obavijestiti Romski Savjet o onome što je stva ministarstva po ovom pitanju.


Ta internet stranica piše da je „MK isplatila obaveze prema EBRD i delu bivšeg rukovodstva. Prema našim saznanjima, Kostićeva kompanija sada ima udeo od 67 odsto dok dosadašnji većinski vlasnici ’Viktorija grupe’ Milija Babović i Nandi zadržavaju paket akcija od 16,5 odsto. ’Viktorija grupa’ godišnje izveze robu za 178 miliona evra. Ranije je kompanija imala brz i snažan rast, ali je pre nekoliko godina ušla u probleme sa bankarima. ’MK grupa’ je i ranije upućivala ponudu za kupovinu šabačke kompanije. ’Viktorija grupu’ su pre 16 godina osnovali Stanko Popović, Milija Babović i Zoran Mitrović, ali tokom prethodnih godina kompanija se širila, menjala je i sedište i suvlasnike. Vlasničke udele stekli su, u međuvremenu, i EBRD (21,35 odsto) i Apsara limitid sa Kipra (11 odsto), dok po 22,55 odsto udela imaju Zoran Mitrović i Milija Babović. Preostalih 22,55 odsto ’Viktorija grupa’ je pre nekoliko godina otkupila od Stanka Popovića, pa je sama kompanija postala vlasnik njegovih akcija.\nUpućeni kažu da je kompanija zapala u probleme u poslovanju zbog nemogućnosti da povrati ili čak i da pokrene neke od svojih investicija, što ju je onda dovelo u situaciju da firme u njenom sastavu, poput Sojaproteina koji je jedinstven po tome što jedini proizvodi genetski nemodifikovanu soju u Evropi, opterećene visokim troškovima kamata, počnu da posluju sa gubicima, umesto sa profitom“.\nIstu vest su danas, do 10.30 časova, objavili i Blic, Večernje novosti i Nova ekonomija.\nPriredio B.M. (Izvor: B92.net)\nViše iz ove kategorije « Osnovni sud u Bečeju: Osumnjičen za nasilje nad štićenicom manastira\tUskoro savremena autobuska stajališta u opštini: Solarne „čekaonice“ u Bečeju i Bačkom Gradištu »


Vesti :: Neće da leče 600.000 dece\nDeca u Srbiji, njih oko 650.000, ne mogu da se leče jer Republički fond za zdravstveno osiguranje (RFZO) odbija da im overi zdravstvene knjižice. Razlog - poslodavci njihovim roditeljima ne uplaćuju doprinose!\nZbog toga je Saša Janković, zaštitnik građana, od države hitno zatražio da snosi troškove ostvarivanja prava dece na zdravstveno osiguranje i zdravstvenu zaštitu, koja su im zagarantovana Ustavom Republike Srbije.\n- Ako nisu u stanju da od svojih obveznika obezbede finansijsku disciplinu, dužni su da snose troškove ostvarivanja ovog prava, a ne da svoju odgovornost prevale na decu - rekao je Janković i naglasio da pravo deteta ne može zavisiti od (ne) izvršavanja obaveza trećih lica. On je RFZO dao preporuku da deci prizna status lica koja ne ostvaruju pravo iz obaveznog zdravstvenog osiguranja i da im bez odlaganja overi zdravstvene isprave.\n- Trebalo bi i da identifikuju obveznike koji ne izvršavaju svoju obavezu da poreskoj upravi Ministarstva finansija redovno podnese prijavu - zaključio je on.\nU Upravi prihoda su za Kurir rekli da 50 odsto od ukupno 700 milijardi dinara dugovanja otpada na doprinose.\n- U prethodnoj godini oko 55.000 privrednih subjekata nije uplatilo doprinose, a protiv 35.000 je pokrenut prekršajni postupak. Predviđena novčana kazna je od 50.000 do milion dinara - rekli su u Upravi prihoda Ministarstva finansija.\nDr Dubravka Šaranović Racić, zamenica ministra zdravlja, izjavila je da deca, studenti do 26 godina, trudnice i žene 12 meseci nakon porođaja pripadaju onoj kategoriji populacije koja, u slučaju da iz nekog razloga ostane bez osnova za zdravstveno osiguranje, po članu 22 stiče osnov za obavezni vid zdravstvenog osiguranja.\n- Zakon o zdravstvenom osiguranju jasno propisuje da se zdravstvena knjižica ne sme overiti ukoliko nije plaćen doprinos za zdravstveno osiguranje. Isti zakon predviđa sankcije za nas u slučaju da overimo zdravstvene knjižice bez dokaza da je doprinos plaćen. Krajem prošle godine obratili smo se i Ministarstvu zdravlja, svesni veličine tog problema i osetljivosti populacije o kojoj je reč, izneli smo svoj stav i tražili smernice za dalje postupanje - rekli su u RFZO.\n27. Juni 2012. Vesti 0 1573\nzdravstvene rfzo doprinose lece dece nece osiguranje knjizice overi zdravstveno vesti rekli koja upravi poslodavci odbija njihovim roditeljima uplacuju\nTri reči: overi zdravstvene knjizice, poslodavci njihovim roditeljima, zdravstvene knjizice malisana\nDve reči: zdravstveno osiguranje, zdravstvene knjizice, overi zdravstvene, uplacuju doprinose, poslodavci njihovim, rfzo odbija, njihovim roditeljima\nJedna reč: zdravstvene, rfzo, doprinose, lece, dece, nece, osiguranje, knjizice, overi, zdravstveno, vesti, rekli, koja, upravi, poslodavci, odbija, njihovim, roditeljima, uplacuju


BIRN: Demoliranju hotela u Beogradu prethodili pregovori o prodaji sa ocem ministra policije\nBeta 14. marta 2019. 11:30\nHuliganskom demoliranju hotela „Šumadija“ na Banovom Brdu u Beogradu, sredinom februara, prethodili su pregovori oko prodaje tog ugostiteljskog objekta koje je vodio Branko Stefanović, otac srpskog ministra policije Nebojše Stefanovića, piše Balkanska istraživačka mreža (BIRN).\nU tekstu objavljenom na sajtu (www.javno.rs), navodi se da se i sam ministar Stefanović u medjuvremenu, preko posrednika, nudio da, kako se tvrdi, „ispravi brljotine svog oca“.\nBIRN piše da je 15. februara oko 20 časova u hotel „Šumadija“ upalo 15-ak krupnih momaka sa „fantomkama“ na glavi, koji su sekirama i palicama polupali i demolirali ulaz u hotel.\n„Svega par minuta potom zaposleni u hotelu dobili su novog pretpostavljenog – Miroslava Bilanovića, predstavnika kompanije B&B group koja je sedam dana ranije na licitaciji ovaj hotel sa četiri zvezdice kupila za 280.000 evra. Bilanović je u hotel ušao zajedno sa policijom koja je došla na uvidjaj. Za to vreme, prethodni vlasnik Njegomir Kilibarda nemo je sedeo u restoranu hotela i u strahu posmatrao šta se dešava. Ispred hotela, zatrpane srčom, ostale su baštenske stolice“, navodi BIRN.\nTa mreža citira starog vlasnika Kilibardu koji tvrdi da je hotel kupio za tri miliona evra i u medjuvremenu uložio još tri miliona i koji je optužio drugu stranu da su pokušali da mu otmu hotel uz pomoć batinaša za deset puta manji iznos.\nOn kaže da su tom dogadjaju prethodili sastanci sa Brankom Stefanovićem, ocem srpskog ministra policije, koji se samoinicijativno nudio ‘da pomogne’ oko isplate duga koji je imao.\n„Tri puta sam se sastao sa njim i to na njegovu inicijativu. Rekao je da želi da mi pomogne oko isplaćivanja duga, a da mu za uzvrat prodam hotel. U jednom trenutku smo i utvrdili cenu od milion evra“, rekao je Kilibarda za BIRN.\nBIRN navodi da se posle razgovora koji su novinari te kuće imali sa Kilibardom njemu javio čovek koji se predstavio kao zastupnik ministra policije i u ime svog poslodavca ponudio da „ispravi brljotine ministrovog oca“, kako je BIRN-u docnije preneo Kilibarda.\n„Dok Kilibarda pregovara sa izaslanikom ministra Stefanovića, pozivaju ga u policiju da bi dao izjavu o upadu huligana u hotel, a onda naprasno otkazuju saslušanje ne dajući nikakva dalja objašnjenja.\nBaštenske stolice koje su stajale na razlupanom ulazu hotela sada su premeštene u restoran čiji je vlasnik otac srpskog ministra policije“, dodaje se u tekstu.\nBIRN dodaje da Stefanović odbija da podrobnije razgovara sa njegovim novinarima, MUP izbegava da pruži odgovore o istrazi koja bi trebalo da pokaže ko je unajmio i poslao „fantome“ da polupaju hotel, kao i da postoje pokazatelji da je istraga stopirana zbog umešanosti oca ministra policije.\nTANDARA BROĆ, „BETA“ ŽVAKE ZA DAKELU\nTANDARA BROĆ, „BETA“ ŽVAKE ZA L …DA …E\nDuševan čovek taj otac ministra policije neka pomogne onom ko nema hotel\nBez dogovora o pregovorima s Albanijom i Severnom…


Radoš Pejović: Vučić i Maja izbacuju porodicu iz Skupštine – Двери\n4. новембра 2017. Ostavite komentarIzjave\nIzbacivanjem poslanika Dveri iz Narodne skupštine, ova vlast ne želi da se čuje glas porodične Srbije i da se porodične vrednosti, kao što su brak i rađanje, promovišu i unapređuju u Republici Srbiji. Ovim potezom režim je jasno dao do znanja građanima Srbije da ne želi da bude zaštitnik porodice.\nVučiću odgovara da se rijaliti programi na televiziji Željka Mitrovića emituju, na kojima se promoviše nasilje, agresija, homoseksualizam i ostale antiporodične vrednosti, kako bi se skrenula pažnja od realnog života, a to je da nas je za deset godina 385 hiljada manje.\nNaravno da Maja Gojković ne želi da čuje glas Dveri, pa mora da lažira dijagnoze i fizički nasrće na narodnog poslanika Dveri Mariju Janjušević, posebno jer će uskoro tema biti budžet, a Dveri traže da prioritet pri planiranju budžeta Republike Srbije budu izdvajanja za pomoć i podršku porodici.\nIzbacuju se poslanici Dveri, kako se ne bi čulo da je porodica, utemeljena u bračnoj zajednici muškarca i žene, prirodna i osnovna jedinica društva, starija od svake ideologije, religije i državnog uređenja, i da kao takva ima pravo na zaštitu države i društva. Ako se to bude čulo iz Doma Narodne skupštine, rijaliti programi izgubiće svoj smisao, glasilo SNS-a Pink će ostati bez gledalaca, promocija ideologije homoseksualzima izgubiće svoju svrhu, a SNS će ostati bez vlasti.\nDakle, ova vlast sve čini kako bi porodice u Srbiji bile sve siromašnije, neobrazovanije i nestabilnije, pri čemu je zbog takvih tendencija otvoren put ka manipulaciji i kupovini glasova na izborima.\nKada Dveri dođu na vlast, kao prvo mediji će biti slobodni, rijaliti programi ukinuti, a država će stimulisati medijske sadržaje koji promovišu vrednosti porodičnog života i roditeljstva, i istovremeno strožije regulisati medijske sadržaje koji su u suprotnosti sa tradicionalnim porodičnim vrednostima građana Republike Srbije.


Vlada FBIH: O prodaji trafostanice KTK Visoko čime bi se izmirio dio duga “Elektroprenosu BiH” – Visoko.ba\n9. Avgusta 2017. 18. Aprila 2019. safet bulbul Visoko\nVlada FBiH danas je usvojila informaciju Federalnog ministarstva energije, rudarstva i industrije u vezi s prodajom udjela privrednog društva KTK “Visoko” d.d. Visoko u vlasništvu trafostanice 110/35/10 kV, saopćila je Vlada FBiH.\nVlada je zadužila Agenciju za privatizaciju u FBiH, Elektroprenos Bosne i Hercegovine d.d. Banja Luka, Federalno ministarstvo energije, rudarstva i industrije, te menadžment KTK “Visoko” da predlože po jednog člana u radnu grupu za rješavanje statusa dijela imovine ovog privrednog društva i da u roku od 15 dana predlože rješenje.\nU informaciji je navedeno da je KTK sa Elektroprenosom Sarajevo još 2.6.1972. godine sklopio Ugovor o međusobnim odnosima u eksploataciji trafostanice, kojim je utvrđeno da su troškovi izgradnje objekta bili 6.300.000 dinara.\nOd tog iznosa je Elektroprenos uplatio 2.100.000 dinara, a KTK 4.200.000 dinara. Stoga je Elektroprenos suvlasnik s jednom, a KTK s dvije trećine objekta. KTK “Visoko” se, u svrhu izmirenja dugovanja za električnu energiju, obratio “Elektroprenosu BiH” ponudom da dio duga izmiri prodajom u udjelu trafostanice.\n← Dnevni Centar Visoko: Konkurs za uposlenike i volontere\nUređenje stadiona „Luka“ i njegove okoline →


Italijanska vizuelna umjetnost na Filozofskom fakultetu | Palelive.com\nPočetna Novosti Univerzitet Italijanska vizuelna umjetnost na Filozofskom fakultetu\nNa Filozofskom fakultetu Univerziteta u Istočnom Sarajevu na Palama danas će biti otvorena izložba „Proslava 60. godišnjice rimskih ugovora“ koju organizuje Ambasada Italije u BiH, u okviru projekta „Putujuće izložbe“.\nRiječ je o novom projektu koji će trajati do 21. maja i koji će u većinu gradova BiH donijeti niz aktivnosti i izložbi o različitim temama – od evropskih integracija do italijanske grafičke umjetnosti i stripa, saopšteno je iz Ambasade Italije u BiH.\nNa izložbi, koja će biti otvorena u 15.00 časova na 14 panela predstavljeno je potpisivanje ugovora kojim je formirana Evropska zajednica 1957. godine.\nOrganizatori ističu da je ova tema veoma značajna u svjetlu puta BiH ka evropskim integracijama, a posebno nakon što je Evropska komisija u februaru usvojila novu Strategiju za Balkan.\nOtvaranju izložbe prethodiće debata sa studentima Univerziteta u 14.00 časova na kojoj će govoriti italijanski ambasador Nikola Minasi. On će odgovarati na pitanja studenata o važnosti, ulozi i integraciji Balkana u evropski kontekst.\nU ponedjeljak, 21. maja, u Centru za Kulturu Istočno Novo Sarajevo u 18.00 časova će biti otvorena izložba italijanskog stripa na kojoj će biti izloženi neki od najpoznatijih crteža stripa Alan Ford, koji su stvorili Maks Bunker i crtač Magnus /Roberto Raviola/ 1969. godine.\nSvijet Alana Forda finom satirom opisuje istoriju italijanskog društva od kraja 60-tih godina prošlog vijeka do danas, a ovaj strip je postigao izuzetan uspjeh u BiH, gdje je godinama prevođen, stoji u saopštenju.\nIzložba će 8. juna biti otvorena u Kulturno-sportskom centru na Palama i trajaće do kraja juna.\nPrethodni članakTeže povrijeđen vozač „audija“\nNaredni članakUkradena četiri električna skutera iz zabavnog parka Zlatište


Nesporazumi zbog bioskopske dvorane ~ LesBuild - Leskovac Construction Updates\nHome » leskovac dom sindikata kineski trzni centar » Nesporazumi zbog bioskopske dvorane\nBy leskovacbuild 07:44 No comments\nSala Doma sindikata u Leskovcu neće biti pretvorena u novi Kineski tržni centar jer o tome nisu vođeni pregovori, kaže Ivan Jovanović, predsednik VSS Jablaničkog okruga.\n- Bilo je dosta ljudi koji su se poslednjih godina interesovali za poslovni prostor u zgradi sindikata, ali nismo sklapali nikakve predugovore sa Kinezima oko sale bioskopa – precizira Jovanović.\nDirektori kulturnih institucija u Leskovcu, na zajedničkoj konferenciji za novinare, negodovali su povodom, kako je rečeno, namere Veća samostalnih sindikta da izda u zakup kineskim ili nekim drugim trgovcima salu bioskopa koja ima oko 750 sedišta.\nDirektori leskovačkih kulturnih institucija smatraju da "bioskopska sala treba da zadovolji potrebe kulture i svaka njena druga namena prirodno je što izaziva negodovanje".\n- Direktor Narodnog pozorišta u Leskovcu Zoran Rakić smatra da prostor bioskopske sale Doma sindikata, u jednoj vrsti partnerstva, treba da se pretvori u gradsku dvoranu. Grad bi uložio sredstva preko namenskih fondova, a sindikat bi i dalje ostao vlasnik celog objekata – pojašnjava Rakić.\nIvan Jovanović, predsednik VSS, povodom ocene koje su se čule na konferenciji za novinare direktora četiri institucije kulture, izjavio je TV Klisura, da ne može da shvati da neko uzima sebi za pravo da raspolaže tuđom imovinom, jer je Savez samostalnih indikata vlasnik zgrade i bioskopske sale.\n- Ne razumem odakle taj pritisak direktora Narodnog pozorišta koji bi, pre svega, trebalo da vodi računa o zaradama zaposlenih koje, u instituciji na čijem je čelu, kasne četiri meseca - zaključuje Ivan Jovanović.\nZgrada Doma sindikata u Leskovcu\nRANIJE OBJAVLJENA VEST\nKineski trgovci preuzimaju Dom Sindikata\nU Leskovcu će uskoro biti otvoren četvrti Kineski tržni centar, u Domu sindikata, koji je vlasništvo Samostalnog sindikata Jablaničkog okruga.\nRazgovori o tome uveliko se privode kraju, a kako ističe Jovica Nedeljković, sekretar Veća samostalnih sindikata, uskoro bi moglo i da dođe do potpisivanja ugovora.\nDeo zgrade Doma sindikata, koja se nalazi u centru Leskovca, izdat je u zakup brojnim privatnim firmama, jer ova sindikalna organizacija nema dovoljno para.\nBioskop Doma sindikata, koji se odavno ne koristi za priikazivanje filmova, ima više od 700 sedišta, a kompletna zgrada prostire se na oko četiri hiljade kvadratnih metara.


Pokret “Dosta je bilo” optužio je rukovodstvo Predškolske ustanove “Naša Radost” da je potrošilo sedam miliona dinara na nabavku sredstava za higijenu koja su trebala biti sastavni deo usluge preduzeća iz Beograda koje je na tenderu izabrano za održavanje higijene u njihovim objektima.\nKako se navodi u saopštenju, i pored toga što je izabrani ponuđač za održavanje higijene objekata uslovima javne nabavke obavezan da u ponuđenu cenu uračuna i sva hemijska i druga sredstva, “Naša radost” je raspisala javnu nabavku za sredstava za dezinfekciju i održavanje higijene.\nReč je o preduzeću “Fora 4″ sa kojim je tokom prošle godine zaključen još jedan ugovor, vredan skoro 3,7 miliona dinara za nabavku pribora za održavanje higijene, plastične ambalaže i papirne galanterije.\n” I u ovom slučaju se nabavljaju stvari koje je delom bila u obavezi da nabavi firma koja je prethodno angažovana za čišćenje objekata, a izabrani dobavljač ni ove proizvode nema u svom asortimanu”, navedeno je u saopštenju.\nDJB poziva rukovodstvo “Naše radosti” da objasni građanima Subotice zašto je nabavljalo u tako velikim količinama sredstva za čišćenje i higijenu, kada je već imao angažovanu firmu za održavanje čistoće i higijene u objektima, koja je imala obavezu da nabavi ova sredstva, a taj trošak je već bio ukalkulisan u cenu koja se plaća za njihove usluge?\n“Tražimo da se objavi da li su sva sredstva i pribor za čišćenje isporučena od strane firme „Fora-4“ iz Subotice i po kojoj ceni i na šta su ista utrošena, odnosno ko ih je koristio kada „Naša radost“ nema više zaposlenih čistačica? Pozivamo javnog tužioca da istraži da li je u konkretnom slučaju bilo nezakonitih radnji”, navedeno je u saopštenju.


Nacionalni izvori finansiranja - Savet za saradnju nauke i privrede\nVlada Republike Srbije pruža finansijsku i nefinansijsku podršku privredi direktno preko pojedinih ministarstava i indirektno preko institucija koje je osnovala sa ciljem ekonomskog razvoja kao što su Fond za inovacionu delatnost, Fond za razvoj, Razvojna agencija Srbije, Agencija za osiguranje i finansiranje izvoza...\nNajbolja tehnološka inovacija.\njavni poziv za dodelu bespovratnih sredstava u okviru programa podrške malim preduzećima za nabavku opreme u 2020. godini\nProgram podrške podizanju inovacionih kapaciteta jedinica lokalne samouprave na teritoriji Republike Srbije\nProgram podrške unapređenju inovacionih kapaciteta na teritoriji Autonomne pokrajine Kosovo i Metohija za 2019. godinu.\nFond za razvoj Republike\nZa mikro, mala i srednja preduzeća i velika preduzeća:\n∙ investicioni krediti odobravaće se sa rokom otplate od 10 godina, u okviru koga je grejs period do jedne godine. Ukupna kamatna stopa je 1,5 odsto na godišnjem nivou ukoliko je sredstvo obezbeđenja kredita bankarska garancija, a u ostalim slučajevima, kamata je 3 odsto (uz primenu valutne klauzule);\n∙ krediti za obrtna sredstva odobravaće se sa rokom otplate do 4 godine, u okviru koga je grejs period najviše devet meseci. Kamatna stopa je 1,5 odsto na godišnjem nivou ukoliko je sredstvo obezbeđenja kredita bankarska garancija, a u ostalim slučajevima, kamata je 3 odsto godišnje (uz primenu valutne klauzule).\n∙ investicioni krediti odobravaće se za projekte u trajanju do 8 godine, u okviru kojeg je grejs period do jedne godine, ∙ krediti za obrtna sredstva odobravaće se sa rokom otplate do četiri godine, u okviru koga je grejs period do devet meseci.\n∙ Kamatna stopa u oba slučaja je 1,5 odsto na godišnjem nivou ukoliko je sredstvo obezbeđenja kredita bankarska garancija, a u ostalim slučajevima, kamata je 3 odsto godišnje (uz primenu valutne klauzule).\n∙ za podsticanje konkurentnosti i likvidnosti domaće privrede, odobravaće se krediti sa rokom otplate od tri do 12 meseci, po kamatnoj stopi od 2,5 odsto na godišnjem nivou (uz primenu valutne klauzule).\nKrediti za mikro, mala i srednja preduzeća i velika preduzeća za održavanje tekuće likvidnosti:\n∙ krediti za održavanje tekuće likvidnosti za preduzeća odobravaće se sa rokom otplate do 18 meseci, u okviru koga može biti predviđen grejs period do tri meseca. Otplata kredita vršiće se u mesečnim/tromesečnim anuitetima. Kamatna stopa je 2,5% na godišnjem nivou i obračunava se uz primenu valutne klauzule.\n∙ pravo da apliciraju za sredstva namenjena za pokretanje poslovanja (u obliku start-up kredita) imaju privrednici i/ ili poslovni subjekti registrovani u Agenciji za privredne registre najkasnije u toku godine pre podnošenja zahteva za dobijanje kredita. Krediti će se odobravati sa rokom otplate do pet godina, u okviru kojeg je grejs period do jedne godine. Kamatna stopa je 1,5 odsto na godišnjem nivou ukoliko je sredstvo obezbeđenja kredita bankarska garancija, a u ostalim slučajevima, kamata je 3 odsto godišnje (uz primenu valutne klauzule).\n∙ obezbeđuje garancije za kredite i druge poslovne operacije malih i srednjih preduzeća.\n∙ Naknada za garanciju je 2% godišnje od iznosa pokrivenog garancijom.\nProgram podrške inovativnim MMSP\nProgram podrške početnicima za započinjanje posla – start up.\nKonkurs za dugoročne kredite za investiciona ulaganja,\nKonkurs za dugoročne kredite za trajna obrtna sredstva,\nKonkurs za kratkoročne kredite za obrtna sredstva,\nKonkurs za dugoročne kredite za razvoj turizma,\nKonkurs za dugoročne kredite za investicije u poljoprivredi u okviru IPARD programa.\nProgram za razvoj projekata iz oblasti veštačke inteligencije\nKontakt podaci: 011/3613-734\nKontakt podaci: + 381 11 36 42 600\nKontakt podaci: +381 11 3621537\nAdresa: Veljka Dugoševića 54/B4/I, 11000 Beograd\nKontakt podaci: +381 11 6555 696\nAdresa: Bulevar Nemanjića 14a, 18105 Niš\nKontakt podaci: 018 4150 200\nAdresa: Kneza Miloša 12, 11000 Beograd\nKontakt podaci: +381 11 3398 900\nAdresa: Bulevar cara Lazara 7a, 21000 Novi Sad\nKontakt podaci: +381 21 454 334\nZa više informacija o aktuelnostima iz oblasti inovacija, prijavite se za naš Newsletter.\nOva adresa se ne može prijaviti.


plastika – Dizajn enterijera\nKada nam neko kaže da proizvodi nešto od plastike izvađene iz okena, ne očekujemo uvek dizajnerski lep proizvod, zar ne? Predstavljamo vam baštenski nameštaj koji će vas, pre svega, oduševiti svojim izgledom. O održivosti i ekološkim merama koje preuzimaju velike kompanije već naveliko se piše…\nSvi se bore za to da smanje upotrebu plastike, a velike kompanije već uveliko nude svoja alternativna rešenja. PepsiCo je lansirao novi aparat namenjen kancelarijama i školama, kako bi smanjio upotrebu plastičnih flaša i svojim klijentima ponudio alternativnu u upotrebi jednokratne plastike. Iz kompanije mašinu…


Novi problem za Napoli, napadač bi da ide, dve ponude na stolu! - Sportske.net\nNaredne sezone ćemo gledati neki novi Napoli.\nKalčo se ipak završava, plej-of i dalje opcija?Kalčo se ipak završava, plej-of i dalje opcija?"Rosoneri" popunjavaju štoperski tandem u Londonu?"Rosoneri" pronašli pojačanje za zadnju liniju, jedan fudbaler će morati da bude "žrtvovan""Karamele" će se baciti u ambiciozan šoping, dolazak štopera dogovoren, uspotavljen kontakt sa Madriđanim!\nKako stoje stvari, spremaju se velike promene pod Vezuvom.\nDe Laurentis želi da podmladi ekipu, nekolicini igrača ističu ugovori, a planira i da proda neke od najskupljih igrača, kako bi sakupio novac za pojačanja.\nIpak, želili su da zadrže Arkadijuša Milika, koji ulazi u poslednju godinu ugovora.\nPoljak po svemu sudeći ne želi da produži saradnju, planira promenu sredine i ima dve ponude zasad, jasno je da bi uskoro mogao da ih dobije još.\nNaime, Atletiko Madrid i Milan bi ga rado videli u svojim redovima.\nAtletiko ima problema sa napadačima, Dijego Košta je praktično otpisan, jedino preostalo rešenje je Alvaro Morata i to se odrazilo na efikasnost ekipe ove sezone.\nŠto se tiče Milana, Zlatan Ibrahimović se po svemu sudeći neće zadržati u klubu nakon ove sezone, prodali su Pjonteka, te im je novi napadač neophodan.\nNapoli ipak neće imati prevelikih problema zbog eventualnog odlaska poljskog napadača, kako su dogovorili transfer Andree Petanje, koji u klub stiže po završetku tekuće sezone, koja je prekinuta zbog pandemije koronavirusa.


Prostorni plan i studija izvodljivosti za gradnju brze saobraćajnice - Gradjevinarstvo.rs\nPremijerka Srbije kaže da se rade plan i studija izvodljivosti za gradnju brze saobraćajnice od auto-puta kod skretanja za Požarevac do Gradišta i Golupca. Ana Brnabić je navela da je u investicionom planu "Srbija 2025" za brzu saobraćajnicu od Koridora 10 do Požarevca, Velikog Gradišta i Golupca, planirano i izdvojeno 370 miliona evra.\n- U ovom trenutku se za tu brzu saobraćajnicu radi prostorni plan i studija izvodljivosti - rekla je Brnabićeva u Velikom Gradištu, gde je prisustvovala zvaničnom otvaranju Ramske tvrđave. Ona je napomenula da je važna infrastruktura, izgradnja puteva, kako bi ljudi lakše dolazili u taj deo Srbije.\n- Videli smo da umemo da gradimo puteve, da smo ozbiljni, da želimo to da radimo. Kada smo završili kompletan istočni i južni krak Koridora 10, auto-put do Čačka i nastavili do Požege, završićemo i ovu brzu saobraćajnicu i to je potpuno nova budućnost za ovaj kraj - rekla je Brnabićeva. Dodala je i da je u okviru tog plana izdvojena i jedna milijarda evra za vodovod i kanalizaciju.


Press Online :: Beograd :: TANKI ŽIVCI!\n27. 03. 2007. - Autor: M. SPREMIĆ\nVlasnici privremenih objekata na Novom Beogradu preksinoć upali na sednicu opštine i prekinuli je, demokrate optužile radikale za incident\nVlasnici i zakupci privremenih objekata na Novom Beogradu, kao i članovi novobeogradskog Udruženja malih privrednika "Opstanak", sastaće se danas sa predstavnicima opštine i razgovarati o postizanju zajedničkog rešenja oko uklanjanja pojedinih objekata.\nTakođe, na današnjem sastanku biće reči o preksinoćnom incidentu na redovnoj sednici ove opštine u kome je, posle upadanju članova "Opstanka" na sednicu, povređeno nekoliko osoba.\nNaime, 15. redovna sednica opštine Novi Beograd morala je preksinoć da bude prekinuta kada su vlasnici i zakupci privremenih objekata upali u Skupštinsku salu.\nPao i deset puta odbranjeni "Neša"\nViše od deset puta "odbranjeni" objekat samostalne trgovinske radnje "Neša" u ulici Jurija Gagarina na Novom Beogradu srušen je u ponedeljak u ranim jutarnjim satima.\n- Mi smo više puta slali dopis opštini da zaustavi rušenje ovog objekta jer vlasnik i članovi njegove porodice žive od te radnje, a pri tom su i lošeg zdravstvenog stanja. I pored svega, posle godinu dana ovaj objekat je srušen - kaže Dragan Nalović.\nKako kažu u opštini, na samom ulazu došlo je do fizičkog obračuna obezbeđenja i malih privrednika, jer su, i pored odluke da sednica bude zatvorena za javnost, pojedini odbornici pustili u zgradu članove "Opstanka".\n- Nasilan upad i prekid sednice predvodili su opštinski odbornici Srpske radikalne stranke, koji su omogućili okupljenima da probiju obezbeđenje, pri čemu su u opštem metežu neki radnici povređeni. Policija nije uspela da spreči upad - kažu u opštini.\nPosle nasilnog ulaska u zgradu, Skupština opštine je zbog neregularnih uslova prekinula rad. Odbornici su napustili salu, koju su zatim zaposeli članovi udruženja, među kojima je bilo i dece.\n- Predstavnici udruženja imali su nekoliko sastanaka sa nama, gde im je predstavljena odluka o uslovima postavljanja privremenih objekata, kao i plan kojim je predviđeno da 75 objekata bude raspoređeno na 67 lokacija u Novom Beogradu - ističu u opštini.\nMeđutim, predsednik udruženja "Opstanak" Dragan Nalović kaže za Press da, iako je sednica bila otvorena za javnost, članovima Udruženja nije bilo dozvoljeno prisustvo.\n- Veliki broj članova i ostalih građana sa Novog Beograda stajao je ispred opštine čekajući da uđe i prisustvuje sednici. Kako se nisu svi odbornici tome protivili, jedan od njih je sišao i otvorio nam ulazna vrata.\nMeđutim, ispred opštine je bilo oko 200 ljudi, zbog čega je prilikom ulaska došlo do koškanja i guranja, ali nikakvog fizičkog obračuna nije bilo - rekao je Nalović.\nPrema njegovim rečima, Privredna komora Srbije uputila je dopis opštini Novi Beograd da dok se ne pronađe adekvatno rešenje za njihovu situaciju, obustavi rušenje objekata.


Hazard počeo pregovore oko iznenađujućeg povratka u Englesku, bit će lider novog projekta - Šumice\nMarch 8, 2005 Cecil Knight\nHazard počeo pregovore oko iznenađujućeg povratka u Englesku, bit će lider novog projekta\nSvojevremeno najbolji nogometaš engleske Premier lige Eden Hazard počeo je pregovore oko povratka na Otok nakon što je Newcastle iskazao interesovanje da ga dovede.\nNakon brojnih nesreća koje su ga zadesile u dresu Real Madrida i nekoliko teških povreda, čini se da je došlo vrijeme za povratak Edena Hazarda u Englesku u kojoj je ostavio vrlo dubok trag.\nIako se pominjao potencijalni povratak u Chelsea, njegovom dovođenju najbliži trenutno je Newcastle koji je već počeo pregovore s Madriđanima, prenosi madridski Defensa Central.\nZa tri sezone u Realu odigrao je samo 65 utakmica zbog raznih povreda, ali su u Newcastleu ocijenili kako bi Belgijanac mogao biti idealan lider novog projekta koji je otpočeo nedavno na St. James Parku.\nNajveći tim sjevera Engleske kupila je bogata saudijska grupa investitora Public Investment Fund čime je Newcastle postao najbogatiji tim na svijetu. Tokom zime došlo je nekoliko ciljanih pojačanja, a novi trener Eddie Howe već je stabilizovao klub i odveo ga daleko od zone ispadanja u kojoj je zatekao Svrake po dolasku.\nPripreme na St. James Parku za narednu sezonu već uveliko traju pa su tako Hazarda etiketirali kao potencijalno pojačanje koje bi trebalo voditi klub u budućnosti.\nKako sada stvari stoje, Real Madrid silno želi prodati Hazarda zbog visoke plate, ali i toga što nije mogao opravdati očekivanja. S druge strane, Newcastle traži posudbu.\nIpak, vjeruje se kako bi uskoro moglo doći do dogovora kako bi se Real oslobodio 400.000 funti sedmične plate koliko zarađuje na Bernabeuu.\nGde god da Hazard nastavi svoju karijeru, ponude za online kladjenje njegovog tima biće dostupne u Meridian kladionicama.


U gradskom području Kozarske Dubice izvode se radovi na sanaciji potpornog zida u zoni gradske pijace i na radovi na sanaciji parapetnog zida na keju uz ureðenje zemljanog dijela nasipa, čija je ukupna vrijednost 360.000 KM.\nLokacije radova na sanaciji unskog nasipa i keja danas je obišao i načelnik opštine Kozarska Dubica Mile Zlojutro sa saradnicima, koji je izrazio očekivanje da će izvođač radova poštovati ugovorene rokove.\n"Mi bismo voljeli da su ovi radovi počeli nešto ranije, ali trenutne vremenske prilike dozvoljavaju da se radi i u decembru", izjavio je Zlojutro.\nOn je precizirao da su ugovoreni i započeti radovi na sanacije svih vodozaštitnih objekata na području opštine Kozarska Dubica vrijedni 12 miliona KM, a da lokalna zajednica u ukupnoj investiciji učestvuje sa poslovima projektovanja i nadzora.\nInvestitori radova na sanaciji unskog nasipa u gradskom području opštine Kozarska Dubica su Ministarstvo poljoprivrede, šumarstva i vodoprivrede RS - Jedinica za kordinaciju poljoprivrednih projekata i JU "Vode Srpske".


Vesti online / Vesti / Srbija / Regionalni mediji o kosovskoj taksi: Osveta za Interpol?\nVodeći elektronski mediji i portali u regionu prenose vest o odluci kosovske vlade da podigne tarife na uvoz robe iz Srbije i Bosne i Hercegovine sa 10 odsto na 100 procenata, uz konstataciju da do toga dolazi samo dan nakon neuspeha Prištine da dobije mesto u Interpolu.\n- Najnovija odluka dolazi dan nakon što Kosovo nije uspelo da obezbedi dvotrećinsku većinu Interpolovih 192 država članica za prijem u Međunarodnu organizaciju kriminalističke policije na generalnoj skupštini te organizacije u Dubaiju, što je zasluga srpskog lobiranja - piše portal Balkan Insight.\nDodaje takođe da je odluka Prištine o uvođenju tarifa naišla na kritike, jer se njome krše pravila članstva u sporazumu o slobodnoj trgovini CEFTA-a, ali da se kosovska vlada suprotstavila međunarodnom pritisku da ukine te mere.\nElektronsko izdanje banjalučkih Nezavisnih novina, vest o kosovskom povećanju taksi donosi uz nadnaslov "Osveta za Interpol?", a portal Klix.ba, uz osnovnu informaciju o odluci Prištine, prenosi i izjavu ministra spoljne trgovine i ekonomskih odnosa BiH, Mirka Šarovića, da "Kosovo uvođenjem stopostotnih carina Bosni i Hercegovini i Srbiji definitivno ruši CEFTA-u".\n- Šarović će se, posle sutrašnje sednice Saveta ministara BiH, detaljnije obratiti u vezi sa\n* Takse od 100%: Presedan u istoriji, skandal, kršenje zdrave logike\n* Povećanje takse katastrofa za sve građane\n* Tači ide u Ameriku "po podršku"\ncarinama koje je Kosovo uvelo Bosni i Hercegovini kao svojevrsnu odmazdu jer je delegacija BiH, prevođena ministrom sigurnosti BiH Draganom Mektićem, glasala protiv prijema Kosova u Interpol - dodaje Klix.\nOvaj portal citira i izjavu ministar spoljnih poslova BiH Igora Crnadaka da je najnovija mera Prištine "potpuno besmislena i revanšistička odluka, koja je rezultat jučerašnjeg neuspeha Kosova da uđe u Interpol".\n- BiH to nije zaslužila jer smo se mi ponašali principijelno kako smo to godinama radili odnosno glasali za članstvo u onim organizacijama koje su definisane briselskim razgovorima Beograda i Prištine i drugim za koji je saglasan Beograd. To je tako već godinama - kazao je Crnadak za Klix.ba.\nOn poručuje da je ovo bezobrazna odluka Kosova.\n- Radi se o direktnom neprijateljskom aktu. Kada nekome uvedete taksu od 10 posto, to može imati ekonomsku logiku, ali taksa od 100 posto je poruka da vam je neko s druge strane neko s kim ne želite sarađivati - smatra ministar spoljnih poslova BiH.\nCrnadak je istakao da će mera Kosova imati brojne posledice, ali da je u ovom trenutku najvažnije čuti stav Evropske unije.\nPortal Indikator.ba prenosi kao albanski mediji javljaju da je "kosovska vlada odlučila u sredu da poveća carinske tarife na 100 posto na uvezenu robu iz Bosne i Hercegovine i Srbije, samo dve sedmice nakon što je izazvala burne reakcije iz Beograda, ali i Evropske unije za takse od 10 posto nametnute nedavno na robu iz ove dve zemlje".\nIndikator dodaje da je zamenik kosovskog premijera Enver Hodžaj napisao na Tviteru da ta odluka ima za cilj zaštitu vitalnih interesa Kosova, i istovremeno prenosi izjavu potpredsednika Vlade Srbije i ministra za trgovinu Rasima Ljajića da je "ovo je par ekselans politička, a ne ekonomska ili trgovinska mera ili odluka".\nMakedonski mediji, uglavnom bez komentara, izveštavaju da je "kosovska vlada povećala takse na srpske proizvode na 100 odsto", dok hrvatski i crnogorski portali za sada ćute i ne prenose vest o današnjoj odluci Prištine.\nSRBIJA Može li CEFTA da prisili Prištinu da povuče mere?\nSRBIJA Haradinaj: Obavestio sam Mogerini i sve ambasadore o porezu\nSRBIJA Vašington post: Amerika pritisnula Tačija da ukine tarife\nSRBIJA Mogerini: Vlada Kosova mora odmah da ukine carine


Milion evra za unapređenje komunalne i socijalne infrastrukture Milion evra za unapređenje komunalne i socijalne infrastrukture\nLokalne samouprave iz cele zemlje mogu da konkurišu za sredstva koja će koristiti za infrastrukturne projekte manjeg obima. Javni poziv raspisuju Evropska unija i Kancelarija Ujedinjenih nacija za projektne usluge (UNOPS) u okviru programa „Podrška EU socijalnom stanovanju i aktivnoj inkluziji’’ (EU SHAI), a indikativni ukupni budžet je milion evra.\nVeternik stanovi za raseljena i socijalno ugrozena lica\nUpravo raspisanim Javnim pozivom za podnošenje predloga projekata infrastrukturnih radova manjeg obima obezbediće se dodatni uslovi za poboljšanje kvaliteta života onih koji su u najvećem riziku od siromaštva – osoba sa invaliditetom, Roma, žena žrtava porodičnog nasilja, mladih bez roditeljskog staranja i ostalog ugroženog stanovništva.\nRok za prijavljivanje je do 28. februara 2022. godine. Pravo učešća imaju sve jedinice lokalne samouprave u Srbiji.\nJavni poziv je deo programa „Podrška Evropske unije socijalnom stanovanju i aktivnoj inkluziji”, za koji je Evropska unija izdvojila 27 miliona evra. Program sprovodi Kancelarija Ujedinjenih nacija za projektne usluge (UNOPS) u partnerstvu sa Ministarstvom građevinarstva, saobraćaja i infrastrukture, Ministarstvom za rad, zapošljavanje, boračka i socijalna pitanja, i u saradnji sa Ministarstvom za evropske integracije.\nHolistički pristup socijalnom stanovanju


Usluge - RCR BANAT\nSektor za razvoj privrede\nSektor za regionalni razvoj i projekte\nSprovođenje politike regionalnog razvoja i koordinacija razvojnih aktivnosti u regionu;\nZastupanje interesa i predstavljanje Banata na nacionalnom i međunarodnom nivou;\nUspostavljanje međunarodne, prekogranične, međuopštinske i međusektorske saradnje;\nPriprema lokalnih i regionalnih strateških razvojnih dokumenata i planova;\nUsklađivanje projektnih predloga sa interesima lokalnih samouprava na području Banata;\nIniciranje i koordinacija procesa prioritetizacije projekata od lokalnog i regionalnog značaja;\nPronalaženje adekvatnih izvora finansiranja za realizaciju projekata;\nIdentifikacija, priprema i realizacija projekata;\nUčestvovanje u radnim grupama, formiranim u okviru nacionalnih i internacionalnih programa;\nUspostavljanje i unapređenje saradnje sa relevantnim institucijama i organizacijama na nacionalnom i međunarodnom nivou;\nSprovođenje istraživanja, analiza i studija u skladu sa potrebama regiona;\nPodrška razvoju postojećih i uspostavljanju novih regionalnih entiteta;\nOrganizovanje i sprovođenje programa stručnog usavršavanja iz oblasti strateškog planiranja i pripreme i realizacije projekata.\nSektor za finansije i IT\nUloga sektora iz oblasti finansija se u skladu sa savremenim globalnim trendovima razvija u više pravaca. Jedna od najvažnijih uloga je prikupljanje, koncentrisanje, raspoređivanje novčanih sredstava, zatim adekvatno funkcionisanje sistema plaćanja, alokacija finansijskih sredstava i efikasan transfer u okviru realnog vremena za rad i funkcionisanje RCR. Sektor kao jedan od oslonaca RCR predstavlja logističko-tehničku podršku drugim sektorima sa kojima u sinergiji čini kompaktnu celinu na kojoj se zasniva ukupan rad.\nU okviru sektora se obavljaju poslovi vezani za računovodstvo i u saradnji za licenciranom knjigovodstvenom agencijom vrše se sve potrebne radnje u skladu sa Zakonom o računovodstvu i reviziji.\nUloga sektora iz oblasti informacionih tehnologija ogleda se u prikupljanju, analizi i obradi informacija o regionu Banata, kao i njihovo prezentovanje stanovništvu, malim i srednjim preduzećima i svim zainteresovanim stranama, putem portala www.banat.rs i putem ostalih elektronskih i štampanih medija.\nPored redovne tehničke podrške svim sektorima posebna pažnja posvećuje se razvoju sistema elektronske uprave kao i razvoju mehanizama za efikasniju pripremu i praćenje projekata.\nU okviru sektora razvijaju se softverske aplikacije bazirane na najnovijim tehnologijama koje zaposlenima omogućavaju brži i efikasniji rad uz mogućnost transparentnije i efikasnije kontrole rezultata (MyProject, Sistem 48, Elektronsko glasanje, E-uprava, aplikacije interne komunikacije, i aplikacije za prikupljanje i analizu podataka za potrebe projekata u kojima RCR Banat učestvuje).\nSektor za projekte i informacione tehnologije u saradnji sa ostalim sektorima aktivno učestvuje u pripremi i realizaciji projekata koji direktno doprinose poboljšanju društveno-ekonomskih prilika u Banatu i šire.\nSektor u okviru svojih redovnih aktivnosti sprovodi i obuke iz oblasti primene IT u privredi i poljoprivredi, obuke iz oblasti elektronskog poslovanja i obuke primene IT u poslovanju.


Zekić: Regulatorna tela direktno da naplaćuju kazne emiterima - Dijalog.net\nNaslovna Politika Zekić: Regulatorna tela direktno da naplaćuju kazne emiterima\nZekić: Regulatorna tela direktno da naplaćuju kazne emiterima\nBeograd, 28. oktobar 2019. – Nikakva promena sastava Regulatornog tela za elektronske medije (REM) i politički komesarijati neće dovesti TV industriju u red, jedini način je da se REM dozvoli direktna naplata kazni, ocenila je članica Saveta tog regulatornog tela Olivera Zekić.\nU izjavi za FoNet, Zekić je navela da REM od Vlade još nije dobio “prečišćenu” verziju nove Medijske strategije, ali nezvanično se doznaje da je upravo mogućnost da direktno REM naplaćuje kazne sastavni deo tog dokumenta.\n“Ja se za to borim već tri godine“, navela je Olivera Zekić i dodala da su mere kojima REM raspolaže, poput javne opomene, čista glupost.\n“Jedini način je da ih lupite po džepu”, smatra Zekić.\nOna je podsetila i da takva pravila gde regulatorna tela direktno naplaćuju kazne, već postoje u komšiluku, Hrvatskoj i Mađarskoj i da donose rezultate.\nIstakla je i da kada je reč o naplati kazni emiterima putem prekršajnog suda to dostiže svega 10 odsto.\nOsvrnuvši se na komentare povodom direktnog prenosa skupa povodom 11 godina od osnivanja SNS na TV Pink, ona je istakla da negativnih reakcija nije bilo kada je N1 prenosio mitinge SzS, ili upad na RTS.\n“To je objektivno informisanje, a ovo drugo nije? Po čijim kriterijumima?”, pita Zekić\nOna precizira da se to “zove uređivačka politika elektronskih medija u privatnom vlasništvu i da se sve dešavalo u okviru informativnog programa TV Pink“.\nKako je dodala, i N1 je sinoć, u prajm tajmu, emitovala emisiju BIRN o SNS.\n“Da li stvarno imate iluziju da nekoj komercijalnoj televiziji, neki politički komesarijat, što bi REM trebalo da bude po željama dela opozicije, može da naredi o čemu i kako treba da izveštava“, upitala je Zekić.\nPrethodno Savet dostavio Vladi Srbije Izveštaj o netransparentnosti ugovaranja\nSledeće Koalicija prEUgovor o napretku Srbije u poglavljima 23 i 24\nTop Tags mladi OCD lokalna samouprava Evropska unija Društvo evropske integracije vladavina prava Vlada Republike Srbije Pravosuđe konkurs istraživanje Srbija i Evropska unija mediji Evropska komisija Civilno društvo


“Zelena čoja Montenegra” premijerno izvedena u BDP – Krstarica\n“Zelena čoja Montenegra” premijerno izvedena u BDP\nDramatizaciju navedenog dela potpisuje jedan od najkomercijalnijih dramskih pisaca Stevan Koprivica, dok je reditelj Milivojević naknadno pisao adaptaciju teksta i osmislio scenografiju.\n“Zelena čoja Montenegra” kao knjiga i predstava prikazuje prijateljstvo crnogorskog vladara knjaza Nikole I Petrovića i Osman-paše Sarhoša, u vreme kada je bio zarobljen u bici na Vučjem dolu u julu 1876. godine, gde je komandovao turskom artiljerijom.\nSam roman je u formi razgovora Mome Kapora (1937-2010) i Zuka Džumhura (1920-1989), kao pripovedanje o jednom od nekada najvećih crtača, karikaturista, putopisaca, pripovedača, televizijske zvezde, boemu i hedonisti.\nAkcenat u knjizi je i na veoma produhovljenom prijateljstvu našeg slavnog pisca Kapora i spomenutog bosanskog književnika, a zanimljivo da su u tandemu 1967. godine napisali i istoimeni filmski scenario o sudbini turskog generala.\nAli, eto, sudbina je htela da se decenijama kasnije realizuje pozorišna predstava, a ne filmski projekat, mada je pre dve decenije Srđan Dragojević želeo da snimi film prema ovom romanu.\nNa velikoj sceni “Olivera i Rade Marković”, jedan od najtalentovanijih srpskih reditelja Nikita Milivojević postavio je dramu kao liričnu, emotivnu, duhovitu, sentimentalnu priču gde je težište na neobičnom prijateljstvu.\nKako je zapisao Stevan Koprivica u svojim beleškama, radeći na dramatizaciji romana, prema njemu glavna tema je istorijska, pomalo bizarna priča o prijateljstvu ratnih neprijatelja, crnogorskog kralja, tada knjaza Nikole Petrovića i turskog visokog oficira Osman-paše zvanog Sarhoš (pijani).\nPozorišna verzija spada negde u žanr istorijske melodrame, začinjena simpatičnim humorom koji je karakterističan za Koprivicu u svojim komediografskim delima, a opet je pratio i liniju Kaporovog stila i senzibiliteta u knjizi.\nPremijera u Budvi tokom ovog leta imala je atraktivan ambijent na otvorenom između crkava i kod Starog grada i time je doprinela da utisak bude znatno pozitivniji za one koji su imali prilike da gledaju i uživaju. Na sceni “u kutiji”, izgubila se ta magija i privlačnost koja je vladala u Budvi i sve oduševila.\nGlumački najviše zrelosti je ponovo dokazao Andrija Kuzmanović, igrajući veoma uverljivo i nadahnuto Osman-pašu Sarhoša, svedeno, efektno, sa specifičnim šarmom. Time je i ovu ulogu upisao u jednu od uspešnijih u karijeri, kao i u komadima “Zojkin stan” (BDP) i “Osama: Kasaba u Njujorku” (Zvezdara teatar).\nSigurno je najvrednija karika ovog scenskog čitanja romana upravo glumačka ekipa. Rame uz rame Kuzmanoviću svakako je Miloš Pejović kao knjaz Nikola I Petrović, tako da su bili veoma uigran glumački tandem.\nUz njih najjači utisak su ostavili Branimir Brstina (umesto pokojnog Milana Gutovića, koji je bio deo predstave na probama), Ivan Tomić (ušao u projekat nakon na žalost pokojnog Marka Živića, koji je odigrao premijeru u Budvi), i posebno Božidar Zuber kao narator i tumač više likova, jer je on uskočio u predstavu za samo nedelju dana, kao zamena odsutnog kolege Emira Ćatovića.\nOstale role tumače Dejan Đonović, Simo Trebješanin, Jelena Simić, Maja Stojanović, Stefan Radonjić, Milorad Miki Damjanović i Ivan Zablaćanski.\nPremijera u Podgorici je planirana za 10. decembar, a u autorskoj ekipi se nalaze i kostimograf Jelena Stokuća, kompozitor Aleksandar Srebrić i tvorac scenskog pokreta – Amalija Benet.


UNS — Cenzolovka\nUNS: Sud dužan da obezbedi uslove za izveštavanje novinara\nUNS protestuje zbog onemogućavanja novinarkama Radija 021 i Zelene patrole Dragani Prica Kovačević i Ruži Helać da prate suđenje aktivistkinji pokreta „Odbranimo šume Fruške gore” Dragani Arsić koju je suvlasnica firme Galens Sanja Petrić tužila za krivično delo narušavanje poslovnog ugleda i kreditne sposobnosti.\nPiše T. Radojković\nDelegacija Udruženja novinara Srbije (UNS), na čelu sa predsednikom Živojinom Rakočevićem, danas je posetila gradsku kuću u Smederevu, tražeći sastanak sa funcionerima grada, kako bi razgovarali o konkursu za projektno sufinansiranje medijskog sadržaja od javnog značaja, koji je upravo zaključen. Iako UNS više od mesec dana pokušava da zakaže sastanak, niko od čelnih ljudi ni danas nije bio spreman za razgovor.\nUdruženje novinara Srbije (UNS) protestuje zbog senzacionalističkog izveštavanja pojedinih medija o detaljima pogibije devojčice u saobraćajnoj nesreći na Novom Beogradu i ponovo poziva novinare i urednike, da prestanu sa ovom praksom koja predstavlja drastično kršenje Kodeksa novinara Srbije.\nUdruženje novinara Srbije (UNS) sačinilo je informator "Kako zaustaviti infodemiju" u kome istražuje šta je infodemija i koji su načini borbe s lažnim informacijama i dezinformacijama koje su preplavile svet uporedo s pandemijom koronavirusa.


PREOKRET U SLUČAJU VLAHOVIĆ Konte stiže u Totenhem i Srbin mu je prva želja! Vidi u njemu naslednika Kejna i ključnog igrača nove ekipe :: Sportal\nAntonio Konte i Dušan Vlahović Foto: Stare Slike\nP. L. - Vest objavljena: 12:26 - 02.11.2021\nMnogi svetski mediji su još juče objavili tu informaciju, a Konte je već stigao u London gde bi trebalo da potpiše ugovor do 2023. godine.\nKako italijanska "La Republika" piše, iskusni stručnjak je u Englesku otputovao sa listom želja sačinjenom od tri imena - na kojem je i Dušan Vlahović.\n- Konte je na listu želja stavio dva bedema Interove obrane i Fiorentininog Srbina koji ruši Batistutu, navodi "La Republika" u svom tekstu.\nTandem Intera o kom se takođe govori jeste Stefan De Vraj i Alesandro Bastoni, dok čuveni list navodi i kako je 25. pogotkom u kalendarskoj godini nakon het-trika protiv Specije Vlahović prestigao mnoge čuvene fudbalera "viole" među kojima je Gabrijel Batistuta sa 23 golova 1998, ali i Luka Toni koji je imao 24 2006, dok izjednačeni rekord sa Vlahovićem ima Kurt Roland Hamrin koji je po 25 pogodaka u dresu Fiorentine imao 1959. i 1960.\n"La Republika" još piše kako je za dolazak Kontea u London presudilo to što je već sarađivao sa sadašnjim direktorom Totenhema Fabiom Paratićijem u Juventusu, ali i to što mu je predsednik kluba Danijel Levi obećao da će ispuniti transfer želje u naredna dva prelazna roka.\nSudeći prema trenutnoj formi i ono što Dušan Vlahović pokazuje poslednjih godina, Srbin bi mogao da bude rešenje za budućnost kluba pošto se sve češće spominje mogući odlazak 28-godišnjeg Harija Kejna.\nEvropski fudbal Totenhem Antonio Konte Dušan Vlahović


MOJIH 6 MINUTA – Doroteo\nKoliko god od toga bežali kao od stereotipa ili nečeg sličnog, 31.decembra se završava stara godina i odmah zatim počinje nova. To je, logično, trenutak da se ona koja odlazi rezimira, a dolazeća adekvatno isplanira, te da se postave novi ciljevi. Prinuđeni smo da to radimo na mnogim egzistencijalno – poslovnim nivoima, pa zašto ne bismo i na ličnom. Osim toga, jasno definisanje nekog cilja predstavlja ključnu stvar ne samo za njegovo ostvarivanje već za naš lični napredak, in general. To nam pomaže da se neka želja ili zamisao pretvore u akciju, a potom i rezultat. Pored toga postavljanje ciljeva i rad na njima donose osećaj kontrole i jačaju samopouzdanje koje se povećava u onoj meri u kojoj se krećemo ka njihovom ostvarivanju.\nOno što je takođe važno jeste da uporedo sa definisanjem sopstvenih ciljeva, definišemo i čime ćemo sebe nagraditi kada ih ostvarimo. Dakle, šta god sebi zadaš, pogotovu ukoliko je u pitanju neki dugoročan životni cilj, najbolji efekat u njegovom ostvarivanju postižeš ukoliko ga podeliš na nekoliko manjih. Postavljanje kratkoročnih ciljeva na svakodnevnom nivou i nagrađivanje sebe zbog njihovog ostvarivanja predstavlja odličnu psihoterapiju u ličnoj motivaciji ka velikim delima.\nProblem prilikom dostizanja nekog velikog cilja jeste to što te zapravo motiviše on sam, odnosno nagrada i rezultat koji tamo slede, a ne i proces njegovog ostvarivanja. Kako bi to promenio, moraš ga podeliti na manje ciljeve i manje nagrade. Uočavanjem malih promena i uspeha te spoznajom njihovih benefita, lakše ćeš se motivisati za one krupnije ciljeve i radikalnije promene koje pred sebe postavljaš.\nNa jednom banalnom i uvek aktuelnom primeru to bi izgledalo ovako: Ostvarenje cilja da smo zgodni i da dobro izgledamo usrećilo bi svakoga, ali retko koga i ideja da na putu do tog cilja treba da se odrekne na primer slatkiša ili da naporno vežba. Kako bismo cilj da budemo fit učinili lakše dostižnim, koliko god nam glavna nagrada bila primamljiva, moramo ga deliti na one manje tipa: ove nedelje neću pojesti ni jednu čokoladu. Za taj mini cilj sebi odredimo posebnu nagradu i kada, na kraju nedelje, do nje dođemo bićemo duplo zadovoljni: zato što smo je osvojili, ali i zato što nismo jeli slatkiše pa smo samim tim na korak bliže svom generalnom cilju da budemo fit.\nNagrada je UVEK najbolja satisfakcija pri ostvarivanju bilo kog zadatka, nebitno da li je materijalna ili neka druga. Stoga je samonagrađivanje za svaki postignuti uspeh koji nas vodi do cilja, važan segment procesa njegovog dostizanja. Kada to shvatiš i počneš da deluješ na taj način onda će svaki cilj koji je realan i opravdan biti i lako dostižan.\nOno što je dobra dodatna motivacija pri susretu sa bilo kojom preprekom na putu ka ostvarivanju nekog ličnog cilja jeste rečenica: Doći će i mojih 6 minuta! Dakle, ne 5 kako se obično smatra već minut više od planiranog jer samo uverenje da će kada stigneš na cilj, tvoj trenutak uživanja trajati duže nego što je predviđeno može da bude savršena motivacija. Osim toga, ova rečenica je odličan motiv i u drugom smislu, da ukoliko si dugo čekao na nekih 5 minuta uspeha onda tih 5 pretvoriš u 6 i dobiješ (a samim tim i uzmeš) više nego što si očekivao ili što ti je obećano. Taj dodatni minut je samo tvoja nagrada, jer životni cilj koji si sebi postavio sigurno nije želja koju ispunjavaju zlatna ribica ili Deda Mraz već nešto na čemu sam radiš boreći se sa svim neuspesima i preprekama.\nDrugačije rečeno, ukoliko grabiš ka nekom cilju ne računaj previše na podršku sa strane, posebno ako je reč o ličnim ciljevima. Nju svakako ne treba izbegavati ukoliko se nudi, ali kada ga postavljaš radi na njemu kao da samo od tebe zavisi. Na taj način ne samo da ćeš izbeći nepotrebna razočaranja već ćeš, kada cilj bude postignut, u potpunosti uživati u svojih 6 minuta. Svakako, zasluženih.


Moguća još jedna sramota za BiH\nBy Mladen Dragojlovic / Објављено на: June 19, 2019\nMinistarstvo spoljnih poslova u Savetu ministara, u tehničkom mandatu, saopštilo je da je ponedeljak, 24. jun, poslednji rok za dostavljanje liste parlamentarne delegacije BiH za učešće u radu Parlamentarne skupštine Saveta Evrope.\nIz Ministarstva je saopšteno da će BiH, ukoliko propusti ovu dodatnu, ali i poslednju šansu da imenuje delegaciju, biti jedina od 47 zemalja članica Saveta Evrope koja neće učestvovati u njenom parlamentarnom radu.\n“Ako se to desi, biće to još jedna sramota za BiH na međunarodnoj političkoj sceni, što će imati negativne posledice za evropski put BiH i na proces donošenja odluke o kandidatskom statusu”, istaknuto je u saopštenju Ministarstva.\nTakođe je navedeno da, osim toga, Parlamentarna skupština BiH, koja je jedina nadležna za imenovanje delegacije i za to snosi punu odgovornost, zanemaruje interese naroda i u Republici Srpskoj i u Federaciji BiH, jer njeni delegati neće moći da učestvuju u procesu donošenja važnih odluka, kao što je izbor novog generalnog sekretara Saveta Evrope i sudija Evropskog suda za ljudska prava.\nIz ovog Ministarstva napominju da izbor novog Savjeta ministara BiH nije ni na koji način povezan sa izborom ove delegacije.\nU saopštenju podsećaju da nakon izbora 2010. godine Savet ministara BiH nije bio formiran 16 meseci, ali je parlamentarna delegacija na vreme određena i nesmetano je učestvovala u radu Parlamentarne skupštine Saveta Evrope, što je rezultiralo intenziviranjem dobre saradnje BiH i Saveta Evrope.\n“Ukoliko BiH propusti i posljednji rok, šteta i negativne posledice biće još veće, jer je Komitet ministara Saveta Evrope na sednici u Helsinkiju 17. maja stvorio dodatni prostor za dogovor i omogućio BiH još jednu šansu da pokaže da na odgovarajući način poštuje svoje obaveze i da je privržena evropskim vrednostima i standardima ove najveće evropske međunarodne organizacije”, napomenuto je u saopštenju.\nMinistarstvo je pozvalo rukovodstvo Parlamentarne skupštine BiH da iskoristi nekoliko preostalih dana i imenuje delegaciju, jer “međunarodni ugled BiH i interesi naroda u oba entiteta ne smiju da budu taoci postizbornih dnevnopolitičkih nadmudrivanja”.


Harčenko: Nedopustivi politički signali o nezavisnosti Kosova\nČlan posredničke "trojke" međunarodne Kontakt grupe za Kosovo Aleksandar Bocan-Harčenko ocenio je da su nedopustivi politički signali kojima se kosmetski Albanci pothranjuju obećanjima o nezavisnosti.\n"Potrebno je prenositi kosovskim Albancima da nije skoro proglašenje nezavisnosti, već kompromis, cilj i neophodnost za sve. Ako se oni pothranjuju različitim obećanjima o nezavisnosti, to stvara očekivanja i odvodi od traženja kompromis. Nedopustivi su takvi politički signali", rekao je Bocan-Harčenko na koferenciji za novinare.\nOn je konstatovao da se nastavlja sa davanjem izjava koje ne doprinose pregovaračkom procesu. Prema ruskom diplomati, pozicija trojke u novoj pregovaračkoj etapi jeste da se strane podstiču na kompromis, jer je od početka procesa u Beču, "postalo očigledno da je sporazumni ishod i kompromis prioritet za sve".\nBocan-Harčenko nije želeo da govori o merama koje bi mogao da preduzme zvanični Beograd kao odgovor na jednostrana dejstva, jer su, kako je istakao, i jedno i drugo "nespojivi sa pregovorima".\nKontakt grupa ima sve mogućnosti i snagu da spreči loš razvoj događaja", rekao je Bocan-Harčenko na pitanje da li postoji opasnost da Kosovo proglasi nezavisnost a da srpski parlament primeni najoštrije mere.


Do 2020. petina Kineza bogati\nU Narodnoj Republici Kini će 20 odsto stanovnika do 2020. biti dovoljno imućni da bi mogli biti nazvani "bogatima", pokazalo je istraživanje konsultantske firme "Boston konsalting grup" (BCG). Veruje se da će do tada 280 miliona stanovnika činiti klasu imućnih u NR Kini, a njihova kupovna moć iznosiće 3,1 bi\nU Narodnoj Republici Kini će 20 odsto stanovnika do 2020. biti dovoljno imućni da bi mogli biti nazvani "bogatima", pokazalo je istraživanje konsultantske firme "Boston konsalting grup" (BCG).\nVeruje se da će do tada 280 miliona stanovnika činiti klasu imućnih u NR Kini, a njihova kupovna moć iznosiće 3,1 bilion dolara godišnje ili pet odsto globalne potrošnje, navela je BCG, a preneo pekinški dnevnik na engleskom jeziku "Čajna dejli".\nBCG kao bogate rangira ljude čiji godišnji raspoloživi dohodak po domaćinstvu iznosi od 20.000 do milion dolara.\nDo 2020, potrošnja te grupe stanovnika u NR Kini biće gotovo jednaka ukupnoj potrošnji Japana u datoj godini, 128 odsto veća u odnosu na nemačku i tri puta veća u odnosu na južnokorejsku potrošnju, navela je BCG.\nPrilagođena da uzme u obzir razlike u kupovnoj moći, početna cifra od 20.000 dolara jednaka je godišnjim raspoloživim prihodima od 38.000 dolara na najrazvijenijim tržištima.\n- Velika pažnja posvećuje se kineskoj srednjoj klasi i pojedincima sa velikom neto vrednošću - naveo je partner BCG i autor izveštaja Vinsent Lui.\n- Međutim, bogati, oni koji su imućniji od članova srednje klase, ali ne i dovoljno imućni kao 'super bogataši', imaju posebne potrošačke navike i razmišljanja - dodao je Lui.\nU izveštaju se navodi da su bogati potrošači u NR Kini relativno sofisticirani, što se oslikava u tome da su spremni da putuju u inostranstvo i probavaju nove robne marke.\nBCG navodi da će tri četvrtine onih koji će 2020. u NR Kini činiti bogatu klasu dolaziti iz relativno malih gradova.\nOčekuje se da će ta grupa u porastu, koja će u idućoj deceniji podstaći veću potrošnju u NRKini, trošiti manje vremena u odnosu na prosečnog potrošaca pretražujući internet radi kupovine na sajtovima kao što je Taobao, (kineski portal za kupovinu nove i polovne robe), već će biti spremni da plate više cene za kupovinu na sajtovima luksuznih marki.\n"Čajna dejli" perimećuje da sve veća kupovna moć kineske bogate klase, kao i imućnih pojedinaca i srednje klase, pokazuje koliko je domaća potrošnja važna za privredu NR Kine, drugu po veličini u svetu, odmah posle Sjedinjenih Američkih Država.\nU prva tri ovogodišnja kvartala, potrošnja te grupe ljudi bila je izvor 54 odsto rasta bruto domaćeg prozivoda (BDP) NR Kine, premašivši po prvi put investiranje u osnovna sredstva proizvodnje.\n- Da bi ostvarila održiv privredni rast, Kina mora da se okrene od ekonomije koju pokreću investicije ka onoj koju pokreće domaća potrošnja - naveo je Ju Miaođe, profesor Kineskog centra za ekonomska istraživanja pri Pekinškom univerzitetu.\nJu smatra kako NR Kina "da bi oslobodila tu moć, treba da unapredi svoju mrežu socijalne sigurnosti i smanji poreske stope".\nSledeća ⇨ Peking je kao Njujork\nPrethodna ⇦ Petković: Razvijamo turističku saradnju s Kinom


Ambasador SAD na Kosovu - Hovenier: Dijalog Srbije i Kosova usredsrediti na uzajamno priznavanje | Info-ks.net\n06.10.2021 u 14:06\nAmbasador SAD na Kosovu Hovenier: Dijalog Srbije i Kosova usredsrediti na uzajamno priznavanje\nKomitet za spoljne poslove Senata Sjedinjenih Država saslušao je kandidate za američke ambasadore u Andori, Austriji, Bosni i Hercegovini te Kosovu koje je ranije imenovao predsjednik SAD Joseph Biden, prenosi Radio Slobodna Evropa.\nUkoliko se potvrdi njegovo imenovanje za ambasadora na Kosovu, to će mu biti čast, rekao je u uvodnom izlaganju Jeffrey Hovenier.\n"Sjedinjene Države odigrale su bitnu ulogu, zajedno s našim evropskim partnerima, u zaštiti ljudi Kosova i podržale ih u njihovim nastojanjima da uspostave multietničku, demokratsku zemlju. Imao sam sreću da učestvujem u tim naporima u različitim svojstvima, uključujući i kao član tima UN koji je vodio bivši finski predsjednik Marty Ahtisaari koji je razvio 'Ahtisaarijev plan' i Kosovu otvorio put nezavisnosti".\nKako je naveo Hovenier, "narod Kosova nikada nije zaboravio američku ulogu i stalnu podršku u posljednje 22 godine".\n"Kao rezultat toga, Kosovo je jedna od najviše proameričkih zemalja u svijetu i blizak partner. Sljedeći demokratske izbore u februaru, nova vlada je stupila na dužnost sa odlučujućim mandatom, i odnos SAD i Kosova ostaje pozitivan i produktivan", naveo je Hovenier.\nRekao je da će raditi "na podržavanju dijaloga uz posredovanje EU za normalizaciju odnosa Kosova i Srbije, koji bi, trebao biti usmjeren na uzajamno priznavanje'".\n"Normalizacija odnosa je ključna za regionalnu stabilnost i sigurnost i otvoriće put za integraciju obe zemlje u evroatlantske institucije. Ako budem postavljen za ambasadora, ohrabriću Kosovo da se angažuje konstruktivno, fleksibilno i hitno".\nZahvalio je Kosovu što je primilo evakuisane afganistanske državljane, te dodao da će sa kosovskim partnerima raditi na podsticanju ekonomskog rasta i poboljšanju okruženja koje pomaže u rješavanju visoke stope nezaposlenosti na Kosovu.\nSlužbovao na Kosovu u okviru UN\nJeffrey Hovenier je ranije službovao na Kosovu u okviru misije UN.\nNjega je 2018. godine tadašnji predsjednik Kosova Hashim Thaçi odlikovao povodom desete godišnjice nezavisnosti Kosova.\nOdlazeći ambasador SAD u Prištini Phillip Kosnett čestitao je Hovenieru.\nHovenier je karijerni diplomata, a trenutno je zamjenik šefa misije pri Ambasadi SAD u Turskoj.\nRanije je radio kao diplomata u Berlinu, Hrvatskoj, Grčkoj, Panami, Paragvaju i Peruu.\nMurphy kandidat za ambasadora u Bosni i Hercegovini\nKandidat za američkog ambasadora u Bosni i Hercegovini Michael Murphy je na saslušanju 5. oktobra istakao ciljeve u narednom diplomatskom zadatku.\nU uvodnoj riječi je obećao sprovođenje Dejtonskog mirovnog sporazuma, odnosno ispunjavanje pet ciljeva i dva uslova za izlazak BiH iz režima međunarodne supervizije i time zatvaranje Kancelarije visokog predstavnika, te osiguranje teritorijalnog integriteta Bosne i Hercegovine.\nNaglasio je da Amerika mora biti više i izraženije prisutna na Zapadnom Balkanu, a posebno u BiH, te najavio veliku podršku SAD-a na euroatlantskom putu BiH.\nIstakao je i da SAD mora motivisati domaće političare da rade na reformama za dobrobit građana i države.\nSAD podržava NATO politiku otvorenih vrata i aspiracije BiH prema pridruživanju ovom savezu.\n"Rusija, s druge strane, ima drugačiju viziju BiH nego SAD. Ona predstavlja viziju propale države sa tenzijama koje ne jenjavaju. Moramo se boriti protiv ovog malignog uticaja. Kina ima opet drugačiji pristup, ona svoju priliku vidi u korupciji koja je sveprisutna u zemlji. Mi moramo svoju priliku videti u borbi protiv te korupcije", kazao je Murphy.\nMurphy: Podržavam sankcije\nDodao je da moraju biti spremni za nastavak programa koji već provode ljudi na terenu.\n"Podržavam korištenje novih sankcija koje je predsjednik Joe Biden najavio. One podrazumjevaju da će etnonacionalisti koji nisu voljni sprovesti reforme platiti 'visoku cijenu' zbog štete koju nanose interesima Amerike i građanima Bosne i Hercegovine", dodao je Murphy.\nZaključio je da su njegovi fokusi rada u BiH ustavne reforme, reforme u vladavini prava, ekonomija i evroatlantske integracije.\nAmerički predsjednik Joseph Biden je početkom jula izabrao Murphyja kao osobu koja će predstavljati politiku SAD-a u Bosni i Hercegovini. Nakon prijedloga Bijela kuća je uputila prijedlog imenovanja u Senat SAD-a, koji bi trebalo da potvrdi ovaj prijedlog.\nMichael Murphy ima 29-godišnje iskustvo, a trenutno radi kao zamjenik pomoćnika državnog sekretara za evropska i evroazijska pitanja. Njegov portfolio uključuje evropsku bezbjednost, kontrolu konvencionalnog naoružanja i arktičku bezbjednost, stoji u biografiji objavljenoj na stranici State departmenta.\nPrije nego što će otići na Kosovo 2009. godine, gdje je služio kao zamjenik šefa misije u ambasadi na Kosovu, bio je i u Bosni i Hercegovini. U Sarajevu je tri godine radio kao politički savjetnik u Ambasadi SAD-a. Trenutno ima diplomatski čin ministra savjetnika.\nFunkciju ambasadora SAD-a u Bosni i Hercegovini obavlja Erick Nelson, koji je na ovu poziciju imenovan 2019. godine u eri vladavine bivšeg američkog predsjednika Donalda Trumpa.\nIzvor: Kosovo Online/RSE\nJeffrey HovenierKosovo i Srbijauzajamno priznanje\nPoložio zakletvu Hovenier novi ambasador SAD na Kosovu\nTo je bila posljednja tačka Kurti: Vašingtonski sporazum imao dobrih elemenata, kao što je uzajamno priznanje sa Izraelom


Jovana Joksimović u sukobu sa koleginicom, žustra rasprava je dovela do suza? - ShowBiz - Region - Vesti - Svet Plus\n09:58 28. FEB 2014.\nKako piše portal "Svet", došlo je do žustre rasprave između supruge Željka Joksimovića i novinarke, nakon čega je Jovana zahtevala da devojka više ne radi priloge za njenu emisiju, kao i da se prebaci iz njene smene.\n"Jovana je bila nezadovoljna radom svoje imenjakinje i tokom svađe joj je rekla mnogo surovih stvari na ličnoj osnovi, što je devojku dovelo do suza. Supruga Željka Joksimovića zahtevala da je ona više ne radi priloge za njenu emisiju kako se više ne bi sretale", ispričao je izvor za "Svet".\nPovodom priča o sukobu Jovane i mlade reporterke, PR služba televizije Pink saopštila je da je u pitanju "kvalitetna poslovna komunikacija, a ne svađa i da su njih dve imale skladnu saradnju".\n"Napominjemo da je legitimno pravo svakog urednika da izabere redakciju i saradnike sa kojima će biti zadovoljan te ne vidimo razlog za ovakve natpise u medijima", navedeno je između ostalog u saopštenju.


Rekonstrukcija vodovodne mreže u Ulici Ljube Rankovića u Ostružnici - Beogradski Portal\nRekonstrukcija vodovodne mreže u Ulici Ljube Rankovića u Ostružnici\nSanacija ulica, rekonstrukcija vodovodne i kanalizacione mreže, izgradnja saobraćajnica, samo su su neke od aktivnosti koje počinju sa dolaskom lepog vremena i stvaranjem uslova za njihovo izvođenje. Tako je protekle nedelje počela sanacija dva kilometra kolovoza u dve veoma prometne ulice u naselju Sremčica, u Doljanskoj ulici i Ulici Žila Verna. Na veliko zadovoljstvo stanovnika naselja Ostružnica, danas su počeli radovi na rekonstrukciji vodvodne mreže u Ulici Ljube Rankovića u dužini od 1850 metara.\nRadove su obišli predsednik Gradske opštine Čukarica Srđan Kolarić, zamenik predsednika Branislav Ćelić, pomoćnik predsednika Nikola Aritonović i član Veća Miroslav Todorović.\nPredsednik GO Čukarica Srđan Kolarić u razgovoru sa građanima je istakao da će osim nove vodovodne mreže, žitelji Ulice Ljube Rankovića dobiti i javnu rasvetu na mestima gde nedostaje.\n„U ovoj značajnoj saobraćajnici biće postavljeno 26 stubova javne rasvete od okretnice autobuske linije 91 do kraja naselja, a vrednost ovih radova iznosi 2,7 miliona dinara. Ono što je najvažnije za stanovnike Ostružnice, ali i za okolna naselja na Čukarici, je svakako činjenica da se trenutno radi projektna dokumentacija za izgradnju postrojenja za preradu otpadnih voda (PPOV) Ostružnica, a ujedno se radi i na projektovanju oko 28 km primarne i sekundarne fekalne kanalizacije za naselje Ostružnica. Ovo je glavni preduslov da se radi kanalizacija za naselja koja pripadaju Ostružničkom kanalizacionom slivu: Umka, Pećani, Rucka, Velika Moštanica, Ostružnica i deo Sremčice (zapadno od Beogradske ulice)“, istakao je Kolarić dodajući da je Gradska opština Čukarica ušla u program „Čista Srbija“, što će omogućiti ne samo da građani dobiju kanalizaciju, nego i da se više ne zagađuje zemlja, odnosno da se otpadne vode prerađuju i da u čistom obliku odlaze u Savu.\nPomoćnik predsednika Nikola Aritonović je podsetio da su žitelji jedne od najdužih ulica u Ostružnici u prošlosti imali problema sa čestim kvarovima na dotrajalim azbestnim cevima i kao rezultat toga povremene prekide u vodosnabdevanju.\n“Stare azbestne cevi biće zamenjene novim, polietenskim, a radovima, koje sprovode ekipe JKP „Beogradski vodovod i kanalizacija“, biće omogućeno urednije i kvalitetnije snabdevanje vodom stanovnika ovog dela Ostružnice“, rekao je Aritonović.


Eni Libovic rizikuje da izgubi imovinu – Nadlanu.com\nEni Libovic rizikuje da izgubi imovinu\nNJUJORK, 8. septembra 2009. (Beta-AP) - Američki fotograf slavnih Eni Libovic mogla bi da ostane bez autorskih prava na svoje snimke, kao i celokupnog stvaralaštva, ako ne isplati 24 miliona koje duguje jednoj njujorškoj kompaniji. Eni Libovic mora da isplati dug grupi Art kapital do kraja današnjeg dana.\nNjujorška kompanije podnela je u julu tužbu protiv Eni Libovic, u kojoj se tvrdi da je fotografkinja prekršila sporazum po kojem zajmodavac ima pravo da deluje kao agent u prodaji njenih fotografija i imovine.\nPredstavnik za štampu Eni Libovic kazao je prošle nedelje da fotografkinja radi na rešavanju problema. Predstavnik njujorške kompanije kazao je da njegova kuća poseduje "jasna ugovorna prava i zaštitiće ih u svim okolnostima". "Naša je želja da se ovo reši", dodao je. Portreti slavnih ličnosti Eni Libovic redovno se pojavljuju na naslovnim stranama magazina Veniti fer i Vog.